Stručnjaci: Izvor pritiska na medije je i RRA - Marketing Mreža\nStručnjaci: Izvor pritiska na medije je i RRA\nProfesor komunikologije na Fakultetu političkih nauka Miroljub Radojković ocenio u Beogradu da se pored političara iz vlasti, i Republička radiodifuzna agencija pojavila kao još jedan izvor pritiska na elektronske medije. Ona je to, kako je rekao, učinila donošenjem Obavezujućeg uputstva za emitere u predizbornoj kampanji.\nOn je na konferenciji za novinare na kojoj su predstavljeni trendovi na televiziji u okviru projekta „Medijski monitoring – MediaTrends“ za period januar-mart 2012, naveo da su primenom uputstva RRA učesnici u predizbornoj trci podeljeni na privilegovane i nepoželjene. Kako je naveo Radojković, primer kako se politika involvira u elektronske medije je Radio-televizija Srbije (RTS) koja kao javni servis treba da bude izbalansiran, nepartijski i fer, ali koja od kako je krenula „neproglašena predizborna kampanja“ trpi uticaj vladajuće koalicije. „Najdalje u podređivanju javnog servisa otišao je predsednik Srbije Boris Tadić“, ocenio je Radojković navodeći zloupotrebe pre raspisivanja izbora. Kao primer najveće zloupotrebe Radojković je naveo Tadićevo 11. minutno obraćanje u udarnoj informativnoj emisiji RTS Dnevnik iz Crne Trave koja je bila pogođena snežnim nevremenom, a u kojem je slao i političke poruke. Radojković je kazao da o takvim zlouptrebama javnog servisa RRA nije rekao ni reč.\nKao primer načina da se i bez vlasništva upravlja medijima, Radojković je naveo dve agencije za oglašavanje koje su, kako je naveo, upletene u Demokratsku stranku (DS).\nNovinarka Tamara Skroza kazala je da su političari u velikoj meri prisutni u štampanim medijima, ali da se i pored prisustva velikog broja tema u novinama ne dobijaju mnogi odgovori jer novinari ne postavljaju suštinska pitanja. Ona je ocenila da mediji nisu ispunili svoju informativnu ulogu i da je od januara bilo ozbiljnih kršenja etičkih standarda.\nNa konferenciji je predstavljeno i istraživanje o političkim partijama na Tviteru, Fejsbuku i o njihovim web-stranicama koje su uradili polaznici medijske škole koju su organizovali Fondacija Konrad Adenauer i Fakultet političkih nauka. Prema tom istraživanju, političke stranke koriste društvene mereže ali ne na odgovarajući način jer nema interaktivnosti, a popularnost na društvenim mrežama nije pravi pokazatelj stanja u stvarnom životu. Kako je rečeno, najpopularniji na Fejsbuku su Ujedinjeni regioni Srbije koji imaju oko 30 hiljada „fanova“, dok Socijalistička partija Srbije, DS i Liberalno demokratska partija imaju oko dve hiljade „fanova“.\nNajviše pratilaca na Tviteru ima funkcioner Demokratske stranke Oliver Dulić, više od šest hiljada, a blizu šest hiljada pratilaca ima lider URS Mlađan Dinkić.


Ovako najveći rizik Srbije opisuje Ivan Krastev, predsednik bugarskog Centra za liberalne strategije. Krastev je intervju za “Blic” dao tokom kratkog boravka u Beogradu povodom proslave deset godina od formiranja Beogradskog fonda za političku izuzetnost, koji je i promovisao njegovu knjigu “S verom u nepoverenje”, o problemima demokratskih društava i država u tranziciji.\n- Zbog slabosti institucija previše političkih odluka u Srbiji se bazira na ličnim odnosima, simpatijama ili mržnji. Najveći rizik je deinstitucionalizacija zemlje. Treba pronaći balans kako se ne bi zavisilo samo od jedne osobe. Po meni je to najveća tema. Za političara je odličan početak da ima veliko poverenje, ali ako ne uspe da to lično poverenje u sebe transformiše u poverenje u institucije, ljudi će lako promeniti mišljenje kad dođe negativni momenat.\nKako vidite novu ulogu Rusije u Srbiji, posebno vezano za energetske aranžmane?\n- Rusija nije spremna da bude deo veće evropske ekonomske regije zbog standarda EU koji joj ne odgovaraju, a još se više boji da će njene komparativne prednosti biti umanjene nakon formiranja transatlantske slobodne zona između Amerike i EU. Zato je kao najveći prioritet Rusija postavila kreiranje ruske unije. U toj priči Balkan nije strateška zona za Rusiju kao što je to postsovjetski prostor, i to se odlično vidi kad se uporedi odnos Rusije prema izborima u Ukrajini i Srbiji. Glavni interes Rusije vezano za gasovod Južni tok jeste da umanji uticaj Ukrajine kao monopoliste na transport gasa. Rusiji je stalo da ima izvestan ekonomski uticaj na Balkanu, ali ni blizu ne misle da mogu imati ovde uticaj kakav ima EU. Ne verujem da su tvrdnje kako Rusija hoće da se vrati na Balkan tačne, a još manje da Rusija želi da ovde bude alternativa Evropskoj uniji.\nAli bivši ruski ambasador Konuzin je mnogo i direktno učestvovao u predizbornoj kampanji SNS?\n- Zbog istorije i osećanja bratstva, mislim da ruski ambasadori u Srbiji, podjednako kao i američki ambasadori u Albaniji, misle da su važniji nego što jesu. Ipak, ako izuzmemo specifične individualne ispade pojedinih ambasadora, jasno je da geografija igra veću ulogu nego istorija kad je u pitanju raspodela uticaja.\nDa li smatrate da je pitanje nerešenih granica na Balkanu još otvoreno?\n- Iako mnogi na Balkanu nisu srećni rešenjima granica, ljudi imaju mnogo veći problem sa pitanjem šta će se dogoditi sa njihovim zemljama nego gde su granice zemalja.


Novaković voljan da ponudi rešenje za Spens, pozvao Vučevića na TV duel | Autonomija\n"Novim Sadom vladaju Zvonko Veselinović i Andrej Vučić, a ne lažni gradonačelnik Vučević"\nPoverenik Narodne stranke za Novi Sad i bivši gradonačelnik Novog Sada Borislav Novaković izjavio je danas da je spreman da ponudi rešenje za Sportski i poslovni centar Vojvodina (Spens) i pozvao aktuelnog gradonačelnika da izabere dan, vreme i televiziju na kojoj će suočiti stavove.\nNovosadski odbor Srpske napredne stranke (SNS) nazvao je ranije danas „besmislenim“ kritike Novakovića koji je optužio vlast u tom gradu da želi da uništi Spens i naveli da su od njega očekivali predlog rešenja za opstanak tog objekta.\n„Biće to prilika da razgovaramo ne samo o problemima Spensa, nego i načinu na koji se upravlja svim javnim resursima Novog Sada. Građani znaju kako je funkcionisao naš grad u vreme kada sam bio gradonačelnik, a sada imaju priliku da vide Miloša Vučevića na delu“, naveo je Novaković.\nOn je dodao da „posle šest godina Vučevićevog mandata ne postoji nijedna kapitalna investicija posle koje bi mogli reći: ‘Ovo je urađeno u mandatu Miloša Vučevića'“.\nNovaković je dodao i da Vučevićev mandat i legitimitet vlasti SNS u Novom Sadu ne počivaju na poverenju građana, već na kupovini izbora.\n„Od momenta kada je Miloš Vučević biran za gradonačelnika Novog Sada svi izbori u ovom gradu su pokradeni. Nigde nije tako intenzivno i sveobuhvatno primenjen sistem kupovine glasova kao u Novom Sadu. Svi kriminalci Novog Sada uključeni su u kupovinu glasova“, naveo je Novaković i dodao da od tada Novim Sadom „vladaju Zvonko Veselinović i Andrej Vučić“.\nOn je Vučevića nazvao „lažnim gradonačelnikom Novog Sada“.\n„On, kao i njegov šef Aleksandar Vučić, vlada u medijski sterilisanim uslovima. TV duel bi bio prilika da građani posle šest godina čuju i argumente opozicije“, naveo je Novaković.


Asistent + besplatan programski dodatak uz Office 2010 – Personal magazin\nZa uspešno poslovanje malih i srednjih preduzeća, od velike važnosti je briga o partnerima, klijentima ili kupcima. Za privatne lekare, stomatologe i apotekare važno je da lako i brzo pronađu…\nOffice 2010 može biti pravo rešenje za sve one koji žele da unaprede svoj biznis, a nemaju dovoljno novca da investiraju u razvoj. Firme koje ga koriste mogu da očekuju 300 odsto povraćaja uloženih investicija u prvih sedam meseci nakon primene. Office 2010 je lak za korišćenje i obogaćen novim alatkama koje će omogućiti produktivniji rad i povećati nivo efikasnosti i zaposlenih. Na tržištu Srbije tokom oktobra meseca, pojaviće se i lokalizovana verzija ovog programa.\nSvim korisnicima koji se u periodu do 31. decembra odluče za kupovinu neke od Office 2010 edicija, Microsoft Srbija će pokloniti programski dodatak Asistent +, čije su prednosti brojne.\nAsistent + besplatan programski dodatak uz Office 2010 was last modified: October 5th, 2010 by Redakcija\nAsistentbesplatnoGowiMicrosoftMicrosoft SrbijaOffice 2010\nStiže Samsung S8530 Wave II


Obuka druge generacije konsultanata odvijaće se prema Programu Centra za digitalnu transformaciju, pripremljenim u saradnji sa PKS i Privrednom komorom Austrije.\nSvi kandidati prolaze obuku za opšti modul - ekspertska analiza, nakon čega se opredeljuju za jedan od tri specifična - digitalna transformacija (modeli i procesi poslovanja), E-trgovina/E-marketing i društvene mreže, IT sigurnost i zaštita podataka.\nOvaj Program je deo zajedničkih aktivnosti Privredne komore Srbije, GIZ i Razvojne agencije Srbije, koji se odvija u koordinaciji sa Centrom za digitalnu transformaciju. Program predviđa nekoliko faza rada sa privrednim društvima - on line samoprocenu, ekspertsku analizu, strategiju digitalne transformacije po jednom od tri modula, kao i fazu implementacije izabranog rešenja.\nPKS subvencioniše 60 odsto troškova edukacije. Uputstvo, svi materijali i druge važne informacije u vezi obuke dostupni su na www.cdt.org.rs.


RTS UDARIO NA SLAVE I PRAVOSLAVLJE: Slavu treba slaviti, ali bez većih okupljanja, u krugu porodice! - Naša Borba\nRTS UDARIO NA SLAVE I PRAVOSLAVLJE: Slavu treba slaviti, ali bez većih okupljanja, u krugu porodice!\nŽivot mora da se nastavi, a život nije samo ekonomski i privredni nego je i duhovni, kulturni, identitetski u okviru kojeg spada i proslavljanje krsne slave. Sezona slava u Srbiji je uveliko počela, a u nedelju je Aranđelovdan, druga najčešća slava kod Srba. Mnogi domaćini su u dilemi da li treba da slave slavu i treba li da zovu svoje prijatelje, poznanike i rodbinu u svoj dom.\n„Korona nas je vratila u izvorne i suštinske okvire, jer krsna slava jeste slava jednog doma, jedne porodice i njihovih najbližih rođaka i prijatelja, a nije povod za neka masovna okupljanja, objašnjava Vladimir Vukašinović, starešina crkve Ružica na Kalemegdanu.\nVukašinović je za RTS objasnio da bez obzira na pandemiju život mora da se nastavi, a da život koji se nastavlja nije samo ekonomski i privredni nego je i duhovni, kulturni, identitetski u okviru kojeg spada i proslavljanje krsne slave.\nNaveo je da, poštujući sve mere koje su propisane, vernici sada slave slavu u svojim domovima, gde je sve sada skromnije i svedenije.\n„Kovid nas je nekako sada vratio u izvorne i suštinske okvire, jer krsna slava jeste slava jednog doma, jedne porodice, i njihovih najbližih rođaka i prijatelja, a nije povod za neka masovna kupljanja, kako je umelo da bude u onim godinama i decenijama kada su se naši ljudi vraćali proslavljanju krsne slave“, ocenio je Vukašinović.\nS druge strane, dodaje, krsna slava se slavi i u hramovima, ljudi donose svoje kolače ili im dolazi sveštenik u dom i poštuju sve mere koje su predviđene.\nPoruka crkve je, kaže, da se porodica tog dana okupi oko slavske sveće, prerezanog i blagoslovnog kolača i žita.\n„To se ne tiče samo živih članova porodice, sastavni deo proslavljanja krsnog imena je i molitva za pokojne članove porodice i za buduće, blagosiljaju se porodice, parovi da dobiju decu, to je neki epicentar porodičnog života“, rekao je sveštenik.\nTakođe, kako je kazao, u svim hramovima Srpske pravoslavne crkve, vernici za taj dan donose kolače i crkva se trudi da se sve epidemiološke mere ispoštuju.\n„Svaka situacija u kojoj se ljudi nađu uvek ima dve strane. I ova strašna pandemija nas je vratila sebi na različite načine jedan je od njih smo pomenuli, a drugi je da nekako malo zastanemo, razmislimo o smislu i svrsi života.\nPovodom predstojećeg posta, sveštenik Vladimir poručuje i da se Sveto pričešće ne prekida, jer kako je kazao „mi duboko verujemo da niko ne može od svetog pričešća da se zarazi”.\nPodsetilo nas je na obavezu da razmislimo i o drugom, jer nekako kada pričamo o ovim zaštitnim merama neko to često posmatra iz ugla, dozvolite da ga nazovem sebičnog, egoističnog, jer ne znamo da zaštitimo sebe, bojimo se za sopstveni život“, naglasio je Vukašinović.\nIstakao je i da je osnovni motiv i da to crkva podvlači i uči ljude briga za drugog i da štiteći, noseći masku prvi razlog mora da bude briga za onog koga možemo da zarazimo i da to sprečimo. „Ljubav je ta na šta nas sve podseća“, poručuje Vukašinović.\nDodao je da ljudi žele da sačuvaju onaj duhovni život koji su vodili i pokušavaju da se snađu u ovom vremenu ali da postoje i ekstremi koji smatraju da je religioznost dovoljna da bi se zaštitili od pandemije.\n„Mi ih opominjemo i učimo da je religioznost sastavni i neophodni deo imuniteta, ali da moramo da poštujemo i da se oslanjamo na one zdravstvene mere i preporuke koje su nam date i tom nekom smislu reči pastirstvu učimo naš narod“, naveo je Vukašinović.\nTakođe, rekao je i da se liturgije održavaju i dalje i uz poštovanje mera i podsetio i zamolio vernike da nose maske.\nVukašinović je objasnio da post nije namenjen uništavanju ljudskog zdravlja, nego ojačavanju i da vernici znaju da crkva ne daje neka opšta upustva, već da svako ima svog svešetenika, duhovnika i da će oni će razgovarati da u skladu sa sopstvenim zdravljem i stanjem prilagode predstojeći post.\n„Ja sam preležao kovid i znam mnoge koji su preležali, post nas je ojačao, nije nas oslabio. Često se pozivamo na rezultate naučnih istraživanja koji pokazuju da je religioznost povezana s imunitetom i da intenzivna vera i praktikovanje duhovnog života jačaju ljudski imunitet. Zato treba da postimo“, smatra Vukašinović, prenosi RTS.\nPrethodni tekstOTKRIVENO JE: Evo kako Vučićeva vlast svakog vlasnika automobila zakine u proseku 330 evra godišnje!\nSledeći tekstČOMIĆ: Nacrt zakona o istopolnim zajednicama spreman!


Iz Orlovače ukradene kosti praistorijskog medvjeda | Palelive.com\nPočetna Novosti Aktuelnosti Iz Orlovače ukradene kosti praistorijskog medvjeda\nIz Orlovače ukradene kosti praistorijskog medvjeda\nIz pećine Orlovača u Sumbulovcu ukradeni su paleontološki ostaci i kosti medveda koji je na ovim prostorima živeo pre oko 10.000 godina. Centar javne bezbednosti Istočno Sarajevo već je od Interpola i Granične policije BiH zatražio strožu kontrolu granica kako bi se, eventualno, lopovi sprečili da sa teritorije BiH iznesu ove arheološke ostatke neprocenjive vrednosti.\nMilovan Pecelj, redovni profesor beogradskog geografskog fakulteta i jedan iz grupe eksperata koji su u oktobru 2002. u pećini Orlovača u Sumbulovcu kod Pala, otkrili kosti pećinskog medveda, iznenađen vešću da su sačuvani ostaci kostiju ukradeni. On je u telefonskom razgovoru potvrdio „EuroBlicu” da su u Orlovači, u koju su pre eksperata ušli speleolozi, pronađene kosti pet pećinskih medveda, „koje je priroda sačuvala u utrobi zemlje, a koje su nakon što su prethodno zaštićene bile pohranjene ispod staklenog zvona unutar pećine”. Kaže da se radi „o eksponatima koji imaju neprocenjivu arheološku vrednost”.\n„Reč je se o paleontološkim ostacima pećinskog medveda koji je nestao sa lica zemlje negde pre 10.000 godina, u vreme ledenog doba, a kojeg je nasledio mrki medved. Pećinski medved, kojem je pećina bila jedino sklonište i u kojoj se sukobio sa čovekom, mogao je da naraste do težine od 1.100 do 1.500 kilograma. Ostaci koji su pronađeni u Orlovači su među najvećim u svetu i među najbolje očuvanim. Uslovno rečeno, naš medved, bio je težak od 1.300 do 1.400 kilograma”, kaže Pecelj i napominje da su pronađeni ostaci bili pohranjeni u odgovarajućim bio, eko i mikro klimatskim uslovima, oko 350 metara od ulaza u pećinu.\nOstaci pećinskog medvjeda\nPrema Peceljevim rečima, teško je proceniti materijalnu vrednost otuđenih ostataka pećinskog medveda, ali je „sa paleontološkog stanovišta ta vrednost neprocenjiva”. Naravno, napominje on, „ne bi bile ni ukradene da onaj ko ih je ukrao ne zna koliko vrede”, jer se radi o „kapitalnom primerku”. Profesor Pecelj, koji je, inače, fasciniran pećinom Orlovača i kojoj je posvetio dve svoje knjige, istovremeno je razočaran dosadašnjim odnosom nadležnih i prema pećini i svemu onome što je u njoj pronađeno.\n„Imali smo nameru da ostatke kostiju prebacimo u muzej, ali tu ideju nismo realizovali jer nismo imali adekvatnu postavku”, objašnjava on.\nInače, lobanju i ostatke kostiju velikog pećinskog medveda ukrali su u petak 22. maja nepoznati lopovi. Iz Centra javne bezbednosti Istočno Sarajevo saopšteno je da je prekjuče od Interpola i Granične policije BiH zatraženo da pojačaju kontrolu graničnih prelaza kako bi se sprečio „eventualni pokušaj iznošenja ukradenih eksponata”. Portparolka Centra Danka Tešić izjavila je da su nadležnim institucijama dostavljene i skenirane fotografije kostiju, a da policija intenzivno traga za lopovima.\nProvalu u Orlovaču policiji je prijavio stručni saradnik za kulturno-istorijsko i prirodno nasleđe u opštini Pale Mladen Samardžija koji je došao sa grupom posetilaca u obilazak pećine.\n„Ostala je grnčarija koja je bila zajedno sa kostima”, potvrdio je Samardžija, koji je u Orlovaču poslednji put ulazio pet dana pre nego što je otkrio da su eksponati nestali.\nNačelnik Pala Slobodan Savić, takođe, smatra da je „ukradena neprocenjiva vrednost, eksponati koji su po očuvanosti i veličini najveći u svetu”. On očekuje da će policija uspeti da otkrije lopova i da će ukradene kosti biti vraćene u Orlovaču, na zadovoljstvo brojnih posetilaca ove, po mnogo čemu, specifične pećine.\nPrethodni članakSrpska na krovu Sjeverne Amerike 2009.\nNaredni članakBez nedostataka u nerodnoj sezoni


Nova sportska 2020. godina biće u znaku Olimpijskih igara u Tokiju, gde će srpski takmičari pokušati da nadmaše rekord od osam medalja sa prethodniih Igara u Rio de Žaneiru. Ali, to nije jedini veliki događaj koji nas čeka.\nNajveća sportska svetkovina održava se od 24. jula do 9. avgusta, ali i mnogo pre toga srpske sportiste čekaju velike borba za vize, medalje i podvige. Krenimo redom...\nTakmičarku godinu 5. januara otvara odbojkaška reprezentacija Srbije, aktuelni prvak Evrope, na kvalifikacionom turniru u Berlinu za plasman na Igre. Samo pobednik ima mesto u konkurenciji osam selekcija, među kojima su domaćin Nemačka, Francuska, Bugarska, Slovenija i drugi, pa nema sumnje da je veliki ispit pred "plavom četom" selekotra Slobodana Kovača.\nČetiri dana kasnije, istina sa dosta manje ambicija, rukometaši učestvuju u Gracu na Evropskom prvenstvu u balkanskim sudarima sa Hrvatskom i Crnom Gorom, pored Belorusije. Jasno je i da bi odlazak u Beč u drugu fazu bio veliki uspeh...\nJanuar je rezervisan još za dva velika događaja i aduta Srba - vaterpolisti brane i jure peto uzastopno zlato na kontinentalnom šampionatu u Budimpešti, a teniser Novak Đoković trofej na Australijan openu, s tim da turnir privodi kraju u februaru.\nDrugi mesec u godini takođe će biti veoma zanimljiv i "popunjen", uz Đokovića već prvog dana futsaleri u Nišu imaće spektakle protiv Ukrajine, Francuske i dominantne Španije u borbi za debitanski nastup na Svetskom prvenstvu, koje se u septembru održava u Litvaniji.\nPored Niša i Beograd je domaćin velikog događaja, košarkašice se od 6. do 9. februara bore za mesto na Igrama i očekuje se da uspešno prebrode prepreke u vidu SAD, Nigerije i Mozambika (potrebne dve pobede) kako bi u Japanu branile bronzu iz Rija.\nMart je mesec odluke za fudbalere Srbije jer igraju odlučujuće bitke za odlazak na EURO posle dve decenije, u grupu sa Engleskom, Hrvatskom i Češkom. Rival je Norveška u Oslu 26. marta i u slučaju slavlja "orlovi" će imati "zicer" u Beogradu protiv Izraela ili Škotske u finalu baraža.\nNajmasovniji srpski sportski događaj - Beogradski maraton zakazan je mesec dana kasnije, 26. aprila, početkom maja je Evropsko prvenstvo u Pragu u džudou, a onda je u junu košarkaški spektakl u beogradskoj Štark areni.\nKošarkaši Srbije, koji će samo četiri meseca kasnije krenuti sa novim selektorom Igorom Kokoškovim kvalifikacione "prozore" za Evropsko prvenstvo, imaju zadatak da završe prvi na predolimpijskom turniru u konkurenciji Dominikanske Republike, Novog Zelanda, Italije, Portorika i Senegala.\nKraj maja i početak juna rezervisani su za Rolan Garos i pokušaj Novaka Đokovića da skine sa trona Rafela Nadala, potom sledi Vimbldon, gde srpski as brani titulu, ali ima i generalnu probu za Tokio i napad na olimpijsko zlato.\nLeto prolazi pre svega u nadmetanju na Olimpijskim igrama u Tokiju, ali je kraj avgusta rezervisan i za evropska prvenstva u atletici u Parizu i u veslanju na Bledu, plus US Open.\nTime se okočava četvorogodišnji olimpijski ciklus i polako započinje novi sve do Pariza 2024, kada su naredne Igre...\nNavijači Crvene zvezde i Partizana na košarkaškom derbiju\nPored reprezentativnih aktivnosti očekuje nas i velika borba večitih rivala Partizana i Crvene zvezde u fudbalu i košarci. Posebno će u centru pažnje biti sudar dvojice asova i trenera Dejana Stankovića i Sava Miloševića, već od prvog derbija 26. februara na stadionu "Rajko Mitić".\nTokom leta slede uvek atraktivne evropske kvalifikacije dva najbolja srpska fudbalska kluba - Crvenu zvezdu i Partizan.\nNišta manje tenzije neće biti ni u košarci, u periodu od kraja marta i početka aprila, u plej-ofu ABA lige za jedno mesto u Evroligi, a dva meseca pre borbe za titulu najboljeg u Srbiji.\nPa, neka nam je svima srećna nova, spektakularna sportska 2020!


Izdavanje novog pasoša šest ili više meseci pre isteka važećeg - Far\nIzdavanje novog pasoša šest ili više meseci pre isteka važećeg\nDopune i izmene Zakona o putnim ispravama omogućiće građanima da podnesu zahtev za izdavanje novog pasoša šest meseci pre isteka važenja prethodno izdatog dokumenta. Ovo je u Narodnoj skupštini izjavio ministar unutrašnjih poslova Nebojša Stefanović, javlja Danas. Cilj je pojednostavljivanje procedura i efikasnije ostvarivanje prava građana.\nMinistar je naveo da je novina i kada dokument treba javno proglasiti nevažećim, to se može uraditi na internet strani MUP-a, čime se izbegavaju dosadašnji troškovi oglasa.\nTakođe, Stefanović je dodao da je važeći zakon o putnim ispravama donet 2007. godine, a izmenjen 2014. godine. Sadašnje izmene rezultat su praćenja primene zakona i želja da građani efikasnije ostvare svoja prava.\nT. Petrov (izvor: danas.rs)\nSporazum o saradnji Srbije i Bugarske u oblasti vanrednih situacija je garancija brzog reagovanja u pograničnoj regiji U Dimitrovgradu predstavljen projekat „Povećanje dostupnosti Zaštitnika građana građanima koji žive u unutrašnjosti Srbije“ i potpisan Sporazum o dodeli bespovratnih sredstava Plaćanje taksi u svim stanicama MUP-a, vozačka dozvola i na kućnu adresu Samo okrugli sto ili početak dijaloga opozicije i vlasti?\nDokumentDopunegrađaniIzmeneMinistarstvo unutrašnjih poslovaNebojša StefanovićPasošSrbijaZakon o putnim ispravama\nSa BTF-a: Danica Stanković - Hasanaginica je najlepši ženski lik naše narodne književnosti


Smrtonosni vatromet: Četvoro mrtvih, 97 povređenih u seriji eksplozija u turskoj fabrici /video/ - 03.07.2020, Sputnik Srbija\nSmrtonosni vatromet: Četvoro mrtvih, 97 povređenih u seriji eksplozija u turskoj fabrici /video/\nU seriji eksplozija u fabrici pirotehničkih sredstava na severozapadu Turske poginule su četiri, a povređeno je 97 osoba, objavili su zvaničnici. 03.07.2020, Sputnik Srbija\n16:33 03.07.2020 (Osveženo: 16:38 03.07.2020)\n© REUTERS / TURKISH INTERIOR MINISTRYEksplozija u fabrici pirotehnike u Turskoj\n© REUTERS / TURKISH INTERIOR MINISTRY\nU seriji eksplozija u fabrici pirotehničkih sredstava na severozapadu Turske poginule su četiri, a povređeno je 97 osoba, objavili su zvaničnici.\nProcenjuje se da je u fabrici nedaleko od grada Hendek u provinciji Sakarja bilo 186 radnika, rekao je minstar zdravlja Fahredin Koča.\nKoča, koji je otputovao u to područje zajedno sa još dva ministra, rekao je da je u eksploziji poginulo četvoro radnika, dok je 97 drugih hospitalizovano. Šesnaest povređenih kasnije je otpušteno, rekao je, dodajući da je od preostalih radnika samo jedan bio u kritičnom stanju.\nEksplozija u fabrici pirotehnike u Turskoj\nOn je naveo i da je na mesto nesreće poslato 85 ekipa hitne pomoći, dve vazduhoplovne ekipe hitne pomoći i 11 spasilačkih timova.\nPatlama anı#Sakarya #sakaryadapatlama #SakaryaHendek #patlama #havaifisek #havaifişek pic.twitter.com/PmGFu4a3JL\n— İ H T İ Y A R (@ihtiyarbeg) July 3, 2020\nEksplozija u Hendeku čula se desetinama kilometara, prenose lokalni mediji.\nUzrok nesreće još se istražuje.\n18:50UŽIVO Žestoki sukob na ulicama Pariza: Protesti protiv obavezne vakcinacije i novih ograničenja


Srbija i CG bliže završnim pregovorima za prijem u EU\n12 decembar, 2017\nEvropski komesar za proširenje Johanes Han sa ministrom za evropska pitanja CG Andrijom Pejovićem u Briselu, 11. decembar 2017.\nSrbija i Crna Gora su u ponedeljak otvorile nova poglavlja završnih pregovora za prijem u EU. Iz briselskog ugla, riječ je o jasnom dokazu uloženih napora u obje zemlje u reforme i ispunjavanje evropskih standarda, potvrda je to i opravdanosti rada evropske strane na Strategiji koja bi Srbiji, Crnoj Gori i ostatku regiona bila dodatna podrška na evropskom putu.\nU ponedeljk kasno poslijepodne je u Briselu održana deseta po redu medjuvladina konferencija EU i Crne Gore na kojoj su otvorena dva nova poglavlja završnih pregovora. Poglavlje 2- sloboda kretanja radnika i poglavlje 3 - sloboda poslovnog nastanjivanja i pružanja usluga.\n"Sada imamo 30 otvorenih i tri privremeno zatvorena poglavlja, što bih nazvao izvanrednim uspjehom postignutim tokom pet godina pregovaranja. To je i dodatni motiv da uložimo više napora kako bi se otvorila i tri preostala poglavlja pregovora. Vjerujem da je ovo rezultat zajedničkih napora kao i napretka na polju vladavine zakona, prepoznate u nedavnim dokumentima Evropske komisije", istakao je ministar za evropska pitanja Crne Gore, Andrija Pejović.\nZa Brisel, ključan je napredak u vladavini prava gdje očekuju opipljive rezultate.\n"To odredjuje ukupan proces pregovaranja i u tom kontekstu pažljivo pratimo medijske slobode. Za zemlju koja se želi pridružiti EU, neophodno je da se konstruktivan, demokratski proces odvija u parlamentu. Ohrabrujem sve političke faktore da prevazidju bojkot parlameta i zajednički vode CG u evropsku porodicu", rekao je evropski komesar za pregovore o proširenju, Johannes Han.\nNakon ove, održana je i medjuvladina konferencija sa Srbijom, gdje su otvorena takodje dva nova poglavlja: poglavlje 6 - o pravima privrednih društava i poglavlje 30 - o ekonomskim vezama sa inostranstvom.\nOdluka o otvaranju ovih poglavlja je u Briselu donijeta već početkom mjeseca, a dodatno otvaranje novih poglavlja nije naišlo na konsenzus evropskih članica. Izvori bliski Evropskom savjetu kažu da je pet država izrazilo sumnju u kvalitet do sada provedenih reformi na polju vladavine prava, borbe protiv korupcije i reforme koje su do sada provedene u pravosudju. Sama EK je u izvještaju Savjetu podvukla nedovoljne rezultate u borbi protiv pranja novca, oduzimanju imovine i ukupno finansijskim istragama u Srbiji.\n"Važno je ponoviti da je nastavak napretka u pristupanju u uskoj vezi sa vladavinom prava i normalizacijom odnosa sa Kosovom. Srbija mora više da učini kada je riječ o nezavisnosti sudstva, slobodi govora, medijskim slobodama, pravima manjina, borbi protiv korupcije, pranja novca, borbi protiv organizovanog kriminala. Ne mogu dovoljno da naglasim - napredak i otvaranje novih poglavlja je jedino moguće uz opipljive rezultate na polju vladavine prava i dijaloga sa Prištinom", istakao je Han.\nMinistarka za evropske integracije Srbije, Jadranka Joksimović je ocenila da proces evrointegracija Srbije treba ubrzati.\n"Ovo je svakako pozitivna vest za nas. Otvorili smo još dva poglavlja u pristupnom procesu. Ne treba zanemariti, posebno ovako važna, poglavlja koja se tiču i privrednih društava i potencijalnih investitora. Naprotiv, to su vrlo važne, konkretne, opipljive stvari koje će i biznih zajednica i građani moći da osete u budućnosti. Mislim da večeras šaljemo jednu poruku da vrata Evropske unije ostaju otvorena za Srbiju. Nadamo se da može i mora bolje i brže i verujemo da ćemo EU i Srbija biti partneri u tom procesu u budućnosti", rekla je Joksimović.\nSa današnjim otvorenim poglavljima, Srbije je otvorila 12 poglavlja od ukupno 35, s tim što su dva od otvorenih poglavlja već privremeno zatvorena.


Home / Projekti / Šta građani Srbije zaista misle o životnoj sredini?\n31. Decembra 2021. 12. Aprila 2022. AdminLeave a Comment on Šta građani Srbije zaista misle o životnoj sredini?\nGrađani Srbije zaštitu životne sredine svrstavaju na četvrto mesto liste prioriteta u Srbiji, a devet od deset građana zabrinuto je zbog klimatskih promena i uključilo bi se u rešavanje tog problema, pokazuju istraživanje javnog mnjenja o ekološkim temama i životnoj sredini beogradske kancelarije Fondacije Hajnrih Bel.\nDirektor Fondacije Hajnrih Bel Simon Ilse rekao je na predstavljanju istraživanja „Stavovi građana o životnoj sredini i ekologiji”, da je ono sprovedeno u cilju informisanja za buduće reforme i poteze vlade i lokalnih samouprava.\n„Videli smo proteste, ali i različite rasprave u medijima o zaštiti reka, kvalitetu vazduha i o drugim temama koje se tiču životne sredine. Ovo je dobar trenutak za merenje mišljenja građana o ovim temama”, rekao je Ilse i dodao da je ovaj period interesantan i zato što je u pregovorima Srbije sa EU otvoren klaster 4, koji obuhvata i poglavlje 27 o životnoj sredini i klimatskim promenama.\nProgramski koordinator Fondacije Hajnrih Bel Tibor Moldvai predstavio je rezultate istraživanja javnog mnjenja i istakao da je ono rađeno pre ekoloških protesta, pa bi zbog toga „rezultati sada bili nešto drugačiji”.\nGrađani Srbije su ocenili da su im lično najvažnije oblasti u Srbiji ekonomska situacija, zdravstvo i zaposlenost, a zaštita životne sredine se nalazi na četvrtom mestu. Na pitanje o najvažnijim ekološkim problemima iz lokalne sredine ispitanika, oni su naglasili da su na nivou Srbije to zdravstvo, saobraćaj, zagađenje, upravljanje otpadom, kanalizacija i odlaganje smeća, dok je u Beogradu prvo mesto zauzelo zagađenje vazduha, vode i tla.\nKao najveći problem u sferi životne sredine, sedam od deset građana Srbije i osam od deset građana Beograda navelo je kvalitet vazduha. Nešto više od tri četvrtine građana ocenilo je da ekonomija i ekologija idu zajedno, 10% je izjavilo da je važnija ekonomija, a 12 da ekologija treba da ima primat nad ekonomijom. Kao najveći zagađivači vazduha u Srbiji istaknuti su industrija, saobraćaj i elektrane na ugalj.\nGovoreći o odgovornosti za poboljšanje stanja životne sredine, u Srbiji je kao glavni akter navedena Vlada, dok je u Beogradu to javna uprava Grada Beograda. Kao aktere koji najviše sputavaju poboljšanje stanja životne sredine, anketirani su najvećim delom izdvojili upravo građane. U Srbiji je taj odgovor izabralo 36% ispitanika, a u Beogradu 25%, dok se na drugom mestu nalazi Vlada, za koju se opredelilo oko 20% ispitanika.\nSkoro polovina građana Srbije greje se na drva, dok trećina Beograđana koristi centralno grejanje, pokazalo je istraživanje. Javni prevoz koristi polovina Beograđana, 35% koristi auto, 10% njih pešači, a 2% građana vozi bicikl. Rezultati istraživanja pokazuju i da svaki deseti građanin Srbije pali smeće, ali i da bi skoro dve trećine građana kupilo električni automobil ako bi on bio pristupačan. Građani smatraju da bi situaciju sa životnom sredinom poboljšalo pošumljavanje, korišćenje obnovljivih izvora energije, izolacija i postepeno izbacivanje uglja.\nIzvor: Euractiv, Fondacija Hajnrih Bel


Kako da vlast govori jezikom građana? – RADIO TELEVIZIJA BOR\nBOR – Kako bi građani imali veći uticaj na rad i odlučivanje vlasti, čiji rad finasiraju, Nacionalna koalicija za decentralizaciju u partnerstvu sa organizacijom CRTA u projektu „Građani imaju moć“ organizovala je u Boru uličnu akciju i tribinu „Kako da vlast govori jezikom građana“.\n„Svi mi kroz mesečno plaćanje poreza i doprinosa i plaćanje PDV-a prilikom svake kupovine investiramo nešto u državu, a čini se da se odluke koje se donose bilo na lokalnom ili državnom nivou ne tiču toliko građana. Čini se da građani nisu toliko informisani koliko mogu da utiču na javne odluke i to nas je podstaklo da krenemo sa ovakvim aktivnostima. Trudimo se da građanima objasnimo da su oni kreatori svoje sudbine i da moraju da budu aktivni da bi stvarnost bila na usluzi njima“, rekla je Marija Marinković iz Nacionalne koalicije za decentralizaciju.\nDa bi rad učinila transparentijim i mogla efikasno da odgovori na potrebe građana, lokalna samouprava u Boru pokrenula je brojne aktivnosti.\n„Gradska uprava i grad Bor trude se da se približe građanima organizovanjem javnih tribina po mesnim zajednicama, radi se i na izradi novog sajta borinfo da bi građani mogli da prijave probleme i preko sajta, gde je objedinjen rad svih javnih preduzeća i rad gradske uprave, a uvek smo otvoreni za prijem građana koji se organizuje svakog četvrtka i na kom građani mogu da razgovaraju sa gradonačelnikom, članovima gradskjog veća i direktorima javnih preduzeća i ustanova a sve u cilju rešavanja problema koje građani imaju“, istakao je Srećko Zdravković, član Gradskog veća u Boru.\nOsim u gradskoj upravi, kvalitetniju saradnju sa građanima trude se da uspostave i u Preduzeću za stambene usluge Bor koje je kako kaže direktor ovog preduzeća uvek na usluzi građanima.\n„Javno preduzeće za stambene usluge Bor radi objedinjenu naplatu za tri ostala komunalna preduzeća: Toplanu, Vodovod i 3. oktobar. Kroz saradnju sa njima a prvenstveno otvorenu saradnju sa građanima mi pokušavamo da stepen naplate podignemo na viši nivo, odnosno da upravo obilaskom građana, razgovorom i objašnjenjem da se računi moraju platiti i da tako možemo očekivati bolje sutra. Opomene dostavljamo više puta, stalno ažuriramo sajt kako bi informacije bile dostupne a izlazimo i na lice mesta kako bi sa građanima razgovarali i dali dodatna pojašnjenja. I ovim putem apelujem na građane da dođu vide kolika su zaduženja jer mi smo spremni da im i reprogramima i na druge načine olakšamo isplatu dugovanja“, rekao je Slaviša Frišković direktor Javnog preduzeća za stambene usluge Bor.\nDo transparentijeg rada organa vlasti dolazi se udruživanjem građana i pokretanjem inicijativa odnosno delovanjem organizacija civilnog sektora.\n„Cilj je da napravimo dvosmernu komunikaciju i naša organizacija Čitaonica Evropa se potrudila da jednu građansku inicijativu pretvori u kvalitetnu komunikaciju sa organima vlasti i sa nosiocima javnih funkcija kao što su direktori javnih preduzeća koji najčešće imaju problem u komunikaciji sa građanima. Ideja je da im pomognemo da zajedno sa nama medijima, sa civilnim sektorom napravimo dvosmernu komunikaciju i da im pomognemo u kvalitetnijem donošenju odluka i razumevanju onoga što građani zahtevaju od njih“, istakao je Zvonko Damnjanović, predsednik organizacije „Građanska čitaonica Evropa“.\nTribini u Media centru u Boru prethodila je ulična akcija, na kojoj su Borani mogli da se informišu o kakav bi trebalo da bude odnos vlasti i građana, ali i da daju svoju podršku većem učešću građana u odlučivanju.\nTags: grad bor, gradjani, gradjanska citaonica evropa, gradjanska inicijativa, gradska uprava, javno preduzece za stambene usluge bor, javnost, kontrola rada organa vlasti, lokalna samouprava bor, nacionalna koalicija za decentralizaciju, odlucivanje, organi vlasti, transparentnost, tribina, trosenje budzetskih sredstava, ulicna akcija, vlast\nPrevious Sajam zapošljavanja u Boru 18. aprila\nNext Godišnjica rada Doma omladine u Boru


Kadirov: Poginula većina čečenskih terorista u Siriji - 01.04.2016, Sputnik Srbija\nKadirov: Poginula većina čečenskih terorista u Siriji\nVećina čečenskih terorista koji su se borili u Siriji poginuli su, a ostalo ih je još samo oko 200, izjavio je čečenski lider Ramzan Kadirov. 01.04.2016, Sputnik Srbija\nVećina čečenskih terorista koji su se borili u Siriji poginuli su, a ostalo ih je još samo oko 200, izjavio je čečenski lider Ramzan Kadirov.\n„Imamo informaciju da je većina Čečena poginula, jer su Arapi i ostali koji su se tamo borili slali Čečene kao topovsko meso, govoreći im: ’Vi ste iskusni, imate praksu, idite prvi i borite se‘… Oko 200 Čečena ostalo je u Siriji. Oni su došli iz Evrope i nalaze se u grupama od po 20–30 ljudi“, izjavio je Ramzan Kadirov.\nČečenski lider rekao je da zapadni specijalci koriste Čečene koji borave u Evropi, pokušavajući da ih tamo zadrže dajući im oružje i pružajući im obuku.\n„Imamo desetine, pa čak i stotine hiljada ljudi koji žive u Evropi, Turskoj, Ukrajini, svuda“, dodao je Kadirov.\nPrema rečima Kadirova, što se Čečenije tiče, iz nje retko ko ide da ratuje u inostranstvu.\nPritom, nakon početka ruske vojne operacije u Siriji smanjen je broj onih koji pokušavaju da odu tamo iz Čečenije i Rusije, naveo je Kadirov.\nPredsednik Rusije Vladimir Putin je prošle nedelje tokom susreta sa Kadirovim izrazio nadu da će Kadirov učestvovati na predstojećim predsedničkim izborima. Mandat Kadirova na mestu predsednika Republike završava se 5. aprila.\nKadirov će do predsedničkih izbora u Čečeniji 18. septembra ove godine po odluci predsednik Rusije Vladimira Putina biti vršilac dužnosti predsednika te ruske republike. On je izjavio da za sada nije rešio da li će se kandidovati na prvim neposrednim predsedničkim izborima u Čečeniji.


Ako ste se odlučile na ugradnju veštačkih trepavica, sigurno ste se unapred pripremile i znate šta treba da radite da bi vam se što duže održale. Ali, ponekad se možete naći u situacijama koje utiču na vek trajanja vaših veštačkih trepavica, a da toga niste ni svesne.\nDakle, ako ste se našle u situaciji da su vam ekstenzije trepavica trajale kraće nego što je trebalo, a za to niste uspele da pronađete konkretan razlog, razmislite jeste li dok ste ih imale bile u sauni ili ste možda posetile čas hot joge?\nAko ste odgovorile potvrdno, možda je upravo to razlog kratkog veka vaših veštačkih trepavica.\nOštećenje lepka pri visokim temperaturama\nHana Putjato, direktorka kompanije iz Londona koja se bavi proizvodnjom veštačkih trepavica, lepka i opreme za veštačke trepavice, razgovarala je o ovom problemu s ekipom “Pop Sugara”. Pojasnila im je kako toplo okruženje može oštetiti veštačke trepavice jer se one stavljaju pomoću lepka koje postaje sve mekše i slabije s rastom temperatura. Samim tim i nisu baš najbolja ideja za leto.\nPosebno je naglasila saune i kurseva hot joge, za koje je poručila kako se na njima dosežu temperature pri kojima lepak za trepavice postaje mekši pa one mogu brže otpasti.\nIpak, poručila je i da osobe koje ne mogu bez saune ili kurseva hot joge mogu uraditi neke stvari kako bi smanjile efekat visokih temperatura na veštačke trepavice.\nPutjato kaže da treba da izbegavate trljanje očiju dok ste u sauni ili odmah nakon izlaska kako biste lepku omogućile da se ohladi. Napomenula je i kako treba da budete svesni da vam trepavice neće trajati onoliko koliko želite i koliko bi u “normalnim uslovima” trajale ako često posećujete saunu ili hot jogu.


Orban: Mađarska se protivi uvođenju sankcija Dodiku\nTanjug 21. decembra 2021. 13:32\nBUDIMPEŠTA – Premijer Mađarske Viktor Orban poručio je danas tokom konferencije za novinare da se njegova vlada protivi predlogu Nemačke da se lideru bosanskih Srba Miloradu Dodiku uvedu sankcije, jer bi, kaže, takav potez dodatno narušio stabilnost Zapadnog Balkana.\nBosna i Hercegovina se suočava sa najozbiljnijom političkom krizom od kraja rata 1990-ih, ponovo je prisutan strah od raspada države nakon što su bosanski Srbi blokirali rad centralne vlade, a srpski poslanici glasali za povlačenje autonomne Republike Srpske iz zajedničkih državnih institucija BiH, prenosi Rojters.\nNova vlada Nemačke pozvala je 13. decembra Evropsku uniju da uvede sankcije Miloradu Dodiku, jer je najavio da će Republika Srpska istupiti iz oružanih snaga, pravosuđa i poreskog sistema BiH.\nNemačka ministarka spoljnih poslova Analena Berbok ocenila je da su „pokušaji otcepljenja RS neprihvatljivi“.\n„Definitivno moramo da sprečimo uvođenje ovih sankcija. Sve to je loš stav, loš ton i loša perspektiva. Zapadni Balkan mora biti integrisan i mora mu se pomoći“, poručio je premijer Mađarske.\nOrban, mađarski nacionalista, podsetio je da je južna granica Mađarske blizu granice sa BiH (RS) i upozorio da bi sukob u Bosni ugrozio i stabilnost Mađarske, navodi britanska agencija.\nPapa Benedikt XVI priznao da je dao lažnu izjavu o…\nLibanski političar Al Hariri objavio da se neće kandidovati…


Lutovac: Ujedinjenje DS, SDS i Zajedno za Srbiju 19. maja | Boom93\n„Ona će stvari okrenuti u pravom smeru, u smeru razvoja, modernizacije i demokratije. Danas živimo u zarobljenoj državi, sa zarobljenim društvom i zato je velika odgovornost na svima nama da DS bude u prvim redovima kad se stvari budu menjale na bolje“, istakao je Lutovac na obeležavanju stranačke slave u Šapcu, saopštila je DS.\n„Pored Šapca, imamo i Paraćin u kome postoji slobodna zona na teritoriji cele opštine, a tu je i Čajetina. Na žalost, ovaj režim je učinio da moramo da stvaramo slobodne zone u gradovima u kojima nema demokrata na vlasti“, rekao je Lutovac.\nDačić: Priština rezolucijom o genocidu sahranjuje pregovore, Vučićeva izjava nije upućena građanima


Posmrtni ostaci Rajka Kmezića ispraćeni u Hrvatsku | Palelive.com\nPočetna Regija Istočno Sarajevo Posmrtni ostaci Rajka Kmezića ispraćeni u Hrvatsku\nISTOČNO SARAJEVO – Iz Spomen-kosturnice u Miljevićima, u opštini Istočno Novo Sarajevo danas su za Zagreb ispraćeni posmrtni ostaci Rajka /Stojana/ Kmezića /56/ koji je ubijen u sarajevskom naselju Hrasnica 26. oktobra 1992. godine.\nPotpredsjednik Organizacije nestalih i poginulih boraca Republike Srpske Milka Kokot istakla je da je Kmezić izbjegao iz Hrvatske u Hrasnicu odakle je odveden u tamošnji logor u Osnovnoj školi „Aleksa Šantić“, a poginuo je prilikom prisilnog rada kod mosta na rijeci Željeznici.\n„Prevoz posmrtnih ostataka u Zagreb, gdje mu živi supruga i kćerka, obezbijedila je Vlada Hrvatska koja svim svojim porodicama obezbijedi prevoz i sve troškove bez ikakve nadoknade“, navela je ona.\n„Brat je u Sarajevo došao kao izbjeglica iz Hrvatske, nije bio nikakav vojnik ili četnik, kako su govorili, i odveden je iz stana“, istakao je on, dodavši da prilikom njegovog odvođenja u stanu, na sreću, nisu bile njegova kćerka i supruga.\n„Majka nam je još živa, ali bolesna je i ne zna ništa šta se dešava“, rekao je on, izrazivši nadu da će napokon i njegov brat i porodica naći smiraj.\nPrethodni članakU subotu otvoreni panel „Narandžasti Balkan“\nNaredni članakIzvještaj zbog bacanja bombe u dvorište džamije


POČETNA VESTI Srbija kupuje ledolomce, milionska šteta od leda na rekama\nLedolomac "Greben" na Đerdapu\n“Tokom ledenih januarskih dana bilo je rizično i za hidroelektranu Đerdap. Da smo ove godine imali ledolomce, ne bi prošli mnogo jeftinije, jer on košta oko dva miliona evra, a održavanje i rad u ovakvim zimskim uslovima oko 400.000 evra godišnje. Ali, moraćemo da ih kupimo, jer su i te kako evidentne klimatske promene”, rekla je Mihajlović u intervjuu za agenciju Beta.\nSrbija je, prema njenim rečima, imala sreće jer kada je zatražila ledolomce od Mađarske, toj susednoj državi nisu bili potrebni, pa je mogla da ih ustupi Srbiji po ugovoru koji je potpisan još za vreme Josipa Broza Tita. Ona je istakla da je ukupna šteta zbog leda tokom januara na rekama i železničkom saobraćaju u Srbiji 1,4 miliona evra.\n“Plan je da se popis nelegalnih objekata završi za nekoliko meseci i zato je lokalnim samoupravama i gradovima, koji su nadležni za taj posao, Vlada Srbije pritekla u pomoć i odobrila zapošljavanje 1.100 ljudi koji imaju zadate kvote koliko rešenja dnevno treba da potpišu”, objasnila je ministarka.\nKada se završi popis to će, kako je dodala, do sada biti prva baza podataka o izgrađenim objektima u Srbiji.\nUpitana da li će država morati da pritekne u pomoć lokalnim samoupravama i gradovima kada započne rušenje nelegalnih objekata, kojima su zauzete obale reka, ona je rekla da Zakon o ozakonjenju nije zakon o rušenju, već pomoć građanima da jeftino ozakone svoje nelegalne objekte. S druge strane, opštine treba da naprave spisak onih objekata koji ne mogu po zakonu biti ozakonjeni, i to su već mogle da naprave, jer je zakon donet u novembru 2015. godine.\n“Samouprave imaju sva sredstva i institucije da poruše nelegalne građevine i uvedu red, ali ako budemo morali da pomognemo, nije isključeno da nećemo”, dodala je Zorana Mihajlović.\nPRETHODNI ČLANAKNacionalni savet za bezbednost hrane počinje s radom od maja\nSLEDEĆI ČLANAKPALI DILERI “SPIDA” – Zaplenjeno 49,5 grama u Požarevcu


Boško je ispričana priča, Boško Obradović je Velja Ilić - Politički.rs\nNovinar i pisac Ivan Mrđen je gostujući na N1 komentarisao činjenicu o sve većoj zastupljenosi lidera Dveri Boška Obradovića na režimskim medijima.\nMrđen je ocenio da, posle Obradovićeve odluke da učestvuje i u međustranačkom dijalogu u kom učestvuje Vučić, vidna je promena što se njega tiče po prostoru koji je počeo da dobija u medijima, a i „stavovima koji su nešto drugačiji“.\n„On gura priču koja realno ne može da prođe, priča da je došlo vreme da se pojavi pametan čovek, domaćin patriota iz unutrašnjosti koji nije bio na vlasti. To je priča ispričana još sa Veljom Ilićem“, rekao je Mrđen.\nBOŠKO OBRADOVIĆIVAN MRĐENVELJA ILIĆ\nČime se Boško kvalifikuje za srpskog domaćina?


SVEČANA DODELA NAGRADE ZA NAJBOLJI AFORIZAM I PRIČU „GLASNO ZA ZDRAVSTVO“\nsubota, 9.februar 2013.\nSVEČANA DODELA NAGRADE ZA NAJBOLJI AFORIZAM I PRIČU\n„GLASNO ZA ZDRAVSTVO“\nU subotu 9.februara u 17 časova u Centru za kulturnu dekontaminaciju, Birčaninova 21 biće proglašeni pobednici konkursa za najbolju priču i aforizam „Glasno za zdravstvo“.\nKonkurs, u kome smo tražili da građani kroz priču ili aforizam podele svoje iskustvo sa zdravstvenim sistemom u Srbiji je realizovan u okviru kampanje „Kakav je doktor“, u periodu od 16. do 31. janura.\nDo 31. janura pristiglo je 84 priče i aforizama. Nakon toga je javnost preko društvenih mreža mogla da glasa za priču ili aforizam koji im se najviše dopao. Glasanje je zatvoreno 6. februara, izabrano je 5 najboljih priča i 5 najboljih aforizama od kojih će stručni žiri izabrati pobednike.\nStručni žiri je u sastavu: prof. Dr Dragan Delić, predsednik Zdravstvenog saveta Srbije, Bojan Ljubenović, novinar i aforističar rubrike Trn u Večernjim novostima i Bojana Marković, ispred Udruženje pacijenata (Plavi krug).\nNagrade u vidu vaučera za knjige u vrednosti od 12.500 dinara sa predstavnikom žirija, dodeliće izvršna direktorka udruženja građana Srbija u pokretu Ana Babović.\nNakon svečanosti je planiran prigodan koktel.


Od profesionalaca se često očekuje da svoje ideje komuniciraju u najrazličitijim situacijama - na kafi sa potencijalnim klijentom, ispred platna uz powerpoint prezentaciju grupi menadžera, na podijumu pred nekoliko stotina učesnika konferencije. Ponekad za prezentaciju imamo 30 minuta za koje smo se spremali mesec dana, a ponekad svega 30 sekundi za koje nije bilo ni trena za pripremu. U okviru novog, intenzivnog kursa praktičnih veština koji predstavlja Nova Iskra, kroz konkretne primere i vežbe će se istraživati kako da pronađemo srž ideje, efektno struktuiramo izlaganje bez obzira na vreme i druge resurse, izgradimo mentalni i fizički mir i fokus i kako da se ostvari prirodan kontakt sa publikom, kroz pravilnu upotrebu svog glasa, očiju, ruku, čitavog tela i prostora koji nas okružuje.\nKurs je namenjen svima onima koji se nalaze pred izazovom da pripreme kvalitetnu prezentaciju, bilo za potrebe pronalaženja posla, prilaza investitorima, predstavljanja ideje svom timu ili medijskog nastupa i PR obraćanja. Pored ličnog oslobađanja, prevazilaženja treme i razvoja artikulacije, kurs će polaznicima pomoći da konceptualno pripreme svoje prezentacije, da održe pažnju onih koji ih slušaju i da svoj “delivery” učine uverljivim, kredibilnim i efektnim. U tom procesu polaznike će voditi Relja Dereta, jedan od naših najiskusnijih profesionalaca u ovom polju, sa velikim iskustvom u radu sa pojedincima, timovima i čitavim organizacijama.\nKurs Prezentacione veštine obuhvata:\n- 20+ sati intenzivnog praktičnog rada\n- Artikulacija željene poruke i cilja\n- Prevazilaženje treme\n- Neverbalna komunikacija i dikcija\n- Kompletna priprema prezentacije i komunikacije\n- Simulacija nastupa i držanje pažnje\n- Vežbe: pitch, Keynote, sastanak tima...\n- Javni/medijski nastup\n- Analize dobrih i loših praksi\n- Osnove grafičke pripreme prezentacija\n- Prezi, Keynote, Powerpoint i drugi savremeni alati za pripremu interaktivnih prezentacija\n- Gostujuća predavanja\nVođa kursa Relja Dereta iza sebe ima preko 10 godina iskustva držanja prezentacija i radionica hiljadama ljudi različitih godišta i zanimanja. Podučavao je prezentacijske veštine, pisanje i implementiranje projekata, strategiju razvoja organizacije i druge aktivističke teme, i sarađivao sa brojnim organizacijama i institucijama, uključujući OSCE, TechSoup, Erste Banka, Građanske inicijative, AIESEC, Kancelarija za mlade Beograda, MIKSER festival i mnoge druge. Radio je i na sprovođenju istraživanja o obrazovanju i socio-političkim pitanjima i uređivao studentske publikacije.\nVeć nekoliko godina je trener govornika na TEDx događajima – do je sada radio individualno sa 50 govornika na 6 TEDx konferencija, vodeći ih kroz proces struktuiranja svojih ideja i vežbanja svog nastupa (pročitajte njihove preporuke). Koordinator je Škole aktivizma, organizacije koja je sprovela besplatne kurseve aktivizma i prezentacijskih veština stotinama mladih, koji su implementirali desetine projekata u poslednje dve godine.\nNauči da artikulišeš ideju i savladaj praktične veštine dikcije, neverbalne komunikacije i pripreme grafičkih i interaktivnih prezentacija.\nPrijave se mogu vršiti putem online formulara http://bit.ly/1rZPM5f, a rok za prijavljivanje je 24. maj! Kurs će biti održavan u prostorijama Nove Iskre u periodu od 26. maja do 17. juna, kroz 6 termina (četvrtak i petak u popodnevnim časovima).


Hrvić: Reformski zakon samo ako dobijemo garanciju o nastavku smanjenja doprinosa | Novinska agencija Patria\nObjavljeno u kategoriji Intervju na 08.10.2019 12:44:00\nHrvić: Reformski zakon samo ako dobijemo garanciju o nastavku smanjenja doprinosa\nSARAJEVO, (Patria) - Vlada Federacije Bosne i Hercegovine usvojila je i u parlamentarnu proceduru uputila prijedloge zakona o doprinosima i o porezu na dohodak FBiH. Udruženje poslodavaca Federacije Bosne i Hercegovine insistira da se uz najavljeno smanjenje stope doprinosa sa sadašnjih 41,5 posto na 32,5 posto i proširenje poreske osnovice, jer se Prijedlogom predviđa oporezivanje kompletne plaće, Vlada FBiH zakonski obaveže na postepeno smanjenje stopa doprinosa u narednim godinama, u skladu sa rastom javnih prihoda. Zašto je poslodavcima smanjenje stopa doprinosa u narednom periodu bitno, kako će se ove odredbe ukoliko budu usvojene odraziti na plaće, o prijedlozima Vlade FBiH vezanim za izmjene Zakona o porezu na dohodak FBiH govori Rusmir Hrvić, predsjednik Uprave AS Group i direktor AS Holdinga.\nHrvić: Udruženje poslodavaca FBIH se ne protivi usvajanja izmjena i dopuna Zakona o doprinosima FBiH. Ali, kao Udruženje insistiramo da se daju zakonske garancije da će se i u narednih četiri-pet godina vršiti smanjenje stopa doprinosa u skladu sa rastom javnih prihoda do željenih 28 posto. Činjenica jeste da je Vlada FBiH umjesto ranije predloženih 33,5 posto, sada spustila doprinose na 32,5 possto, ali je isto tako činjenica da više neće biti neoporezivih dijelova plaće, poput toplog obroka, prijevoza i regresa kao što je do sada bio slučaj.\nHrvić: Svjedoci smo da javni prihodi iz godine u godinu bilježe značajan rast. Nedavno je direktor Porezne uprave FBiH Šerif Isović izjavio da su javni prihodi u 2018. U odnosu na 2014. godinu porasli za 1,4 milijarde KM. Prije nekoliko dana je objavljena informacija Uprave za indirektno oprezivanje da je uplata PDV-a u prvih devet mjeseci ove godine gotovo sedam posto veća u odnosu na isti period lani. Javni prihodi kontinuirano rastu, ali niti jedna KM od tih sredstava nije vraćena privredi, koja je najveći generator rasta javnih prihoda.\nUpravo je iz UPFBiH naznačeno da bi se stope doprinosa smanjivale u skladu sa rastom javnih prihoda. Dakle, ako nema rasta javnih prihoda, nema ni smanjenja stopa doprinosa. Jer ne želimo ni na koji način ugroziti prihode budžeta i vanbudžetskih fondova. Ali smatramo da se dio rasta javnih prihoda treba vratiti privredi.\nHrvić: Radeći na setu poreskih zakona u okviru „Inicijative 20+5+6“, zakonskim prijedlozima i inicijativama koje je predložilo UPFBiH s ciljem rasterećenja privrede i poboljšanja poslovnog ambijenta, naročito smo vodili računa o stabilnosti budžeta i vanbudžetskih fondova. Svako zakonsko rješenje koje smo predložili zasnovano je na realnim pokazateljima i mogućnostima. Naš prijedlog za Zakon o doprinosima bio je da doprinosi iznose 31,5 posto, uz postepeno smanjenje doprinosa u narednih nekoliko godina do 28 posto. I naše kalkulacije su pokazale da sa tih 31,5 posto ne bi došlo do destabilizacije budžeta i vanbudžetskih fondova, naročito ako imamo na umu stalni rast javnih prihoda.\nHrvić: Opet se radi o parcijalnim rješenjima. Predlažući set poreskih zakona, UPFBiH je dostavilo prijedlog izmjena i dopuna Zakona o porezu na dohodak FBiH, prema kojemu bi neoporezivi dio plaće iznosio 1.000 KM, a ostatak plaće bi bio oprezovan stopom od 15 posto. Isto tako smo predložili i Zakon o porezu na dobit FBiH u kojemu smo tražili da se reinvestiranje oslobodi plaćanja poreza na dobit, kao što je to u većini zemalja regiona i EU, a da se uvede porez od 10 poreza na dividendu, koja do sada nikako nije bila oporezvana.


Stručni žiri 20. jubilarnog Izbora najboljeg sportiste BiH, manifestacije u tradicionalnoj organizaciji “Nezavisnih novina” i Radio-televizije BiH na trećoj sjednici skratio je danas liste nominovanih u svim kategorijama. U najužoj konkurenciji za najbolju sportistkinju su biciklistkinja Lejla Tanović, košarkašica Marica Gajić i odbojkašica Ajla Paradžik.\n“Žiri je odradio jedan veliki posao odgovorno, profesionalno i detaljno. U specifičnim uslovima rada, online, svaki rezultat je analiziran detaljno. Sve odluke i na trećoj sjednici smo donijeli jednoglasno i garantujemo da su u najužu konkurenciju ušli oni isključivo sa najboljim rezultatima ove godine. To će nam biti vodilja i na zadnjoj sjednici u decembru kada ćemo donijeti konačnu odluku o nagrađenim. Ljudi iz žirija Izbora koji se etablirao kao najrelevantniji ovakve vrste u BiH, svjesni su da se ne smije napraviti ni najmanja greška i nagrade moraju otići u ruke isključivo najzaslužnijima”, poručila je Slađana Golić, predsjednica žirija.\n“Nezavisne novine” i Radio televizija BiH 20. godinu zaredom organizuju Izbor najboljeg sportiste BiH, najrelevantniju manifestacije ovakve vrste u BiH, čiji je partner Olimpijski komitet BiH. Snažnu podršku pruža i Ministarstvo civilnih poslova BiH. Nagrade će biti dodijeljene ukupno 12 kategorija a osim pomenutih tu su još nagrada za životno djelo, nagrada za razvoj sporta, nagrada za fer-plej – sportski uzor, nagrada za najboljeg sportistu u sportu za invalide, nagrada za najbolju ekipu u sportu za invalide i nagrada publike o kojoj će odlučiti posjetioci portala www.nezavisne.com. Proglašenje najboljih sportista BiH u 2020. godini biće emitovano 14. decembra u 20 časova na BHT 1 i portalu www.nezavisne.com.


Razglednica iz Londona\nSajam turizma World Travel Market, koji je održan od 7. do 9. novembra u ExCeL-u, mesto je koje okuplja svetske profesionalce iz oblasti turizma i na kom se predstavljaju marketinške novine, trendovi, tendencije u promociji turizma i uspešni primeri iz prakse, koji su sprovedeni u poslednjih godinu dana.\nSve sesije i prezentacije bile su isključivo kreirane u cilju predstavljanja tema vezanih za digitalni marketing, kao i svetske trendove u korišćenju alata društvenih mreža. Prezentacije su držali stručnjaci iz turističke industrije i lideri u oblasti digitalnog marketinga. Predstavljeni su primeri DMOs (Destination Marketing Organisations – najsličniji koncept Turističkim organizacijama zemalja) i primeri najuspešnijih online predstavnika koji prate turizam i postavljaju temelje za buduće tendencije u online predstavljanju.\nGlavni zaključak ovih prezentacija je da je digitalni marketing, kako procentom budžeta turističkih organizacija koji je alociran za ove aktivnosti (koji iznosi čak 80% ukupnog budžeta), tako i brojem ljudi koji u organizacijama rade na poslovima osmišljavanja, kreiranja, plasiranja, oglašavanja digitalnog sadržaja i optimizacije online kanala samih organizacija (timovi u svakoj organizaciji broje 12+ ljudi), osnova marketinških planova i strategija u turizmu.\nMnoge turističke organizacije sveta redukuju svoje troškove smanjenjem broja sajmova na kojima izlažu turističku ponudu, već svoje budžete usmeravaju na online aktivnosti i sprovođenje digitalnih marketing strategija. Na primer, Nemačka nije bila prisutna sa štandom na sajmu u Londonu, čak i smanjuje količinu štampanog promotivnog materijala, ali zato fokus u promotivnim aktivnostima stavlja na digitalni marketing i prisustvo na društvenim mrežama.\nNa samim sesijama bilo je reči i o angažovanju eksternih agencija za pomoć u realizaciji ovih aktivnosti, što se, kažu, pokazalo adekvatnim, dok je osnova komunikacija i strategija dolazila iz samih organizacija, koje značajnu pažnju posvećuju digitalnom marketingu. Ideje, strategije i planovi dolaze od Comms Manager-a, Community Manager-a, dizajnera, kao i SEO Manager-a. Oni su zaduženi isključivo da kreiraju i sprovode kampanje online u skladu sa sveobuhvatnim strategijama organizacije. Jedan od najboljih primera je Turistička organizacija Filadelfije, koja je morala da nađe mesto svojoj destinaciji pod suncem u poređenju sa Njujorkom, Los Anđelesom, Majamijem, Bostonom… Pravi pomak u privlačenju gostiju su postigli sa online kampanjama i veoma dobro osmišljenim pristupom predstavljanju i korišćenju društvenih mreža, koje su jako popularne. Kad su promenili fokus u promociji i organizovali tim u okviru same organizacije koji se bavio online aktivnostima, broj gostiju im se učetvorostručio za manje od godinu dana. Kampanje su im se oslanjale na korišćenje sadržaja koje su kreirali sami korisnici društvenih mreža, a koje su oni privukli kroz saradnju sa online zajednicom (blogeri, influenseri, youtube-eri, snapchat-eri, tviteraši….) i kroz osmišljavanje intrigantnih offline trigera (izazivača pažnje) koje su sami korisnici društvenih mreža prepoznali kao interesantne za kreiranje sadržaja na društvenim mrežama i koje su rado delili.\nPrilagođeno sa: http://homepage.rs/novosti/london-marketing/


Potpredsednica Vlade Srbije Zorana Mihajlović izjavila je danas u Budimpešti da su se Srbija, Mađarska i Kina dogovorile da što pre počnu razgovore i s drugim državama, pre svega Makedonijom i Grčkom, kako bi se modernizovala čitava...\nBudimpešta odlučila da povuče kandudaturu za OI\nSkupština Budimpešte usvojila je danas predlog o povlačenju kandidature za organizaciju Olimpijskih igara 2024. godine.\nKako izgleda jedna od najlepših evropskih reka snimljena dronom? (VIDEO)\nMađarska poreskim povlasticama do velikih filmskih produkcija\nMađarska je poreskim povlasticama i visokotehnološkom opremom za filmsku industriju uspela da postane Holivud centralne Evrope i privuče 271 milion evra od domaćih i stranih produkcija ove godine.\nNagrada snimateljki koja je šutirala migrante\nMađarska snimateljka, koja je postala poznata po snimku na kojem se vidi kako šutira izbeglice, nagrađena je za dokumentarni film na jednom filmskom festivalu prošle nedelje, a opozicione stranke i civilni sektor negodovali su zbog toga.\nPronađena zaostala bomba, 500 kuća evakuisano\nU jednoj kući u severnom delu Budimpešte danas je pronađena sovjetska bomba zaostala iz Drugog svetskog rata, ukupne težine 65 kilograma, saopštila je portparolka vojske koja je dodala da je u toku evakuacija te oblasti.\nDačić: Dobra saradnja Srbije i Kahstana treba da bude podsticaj za privredu\nMinistar spoljnih poslova Ivica Dačić ocenio je danas tokom susreta sa kazahstanskim ambasadorom Nurbahom Rustemovom da nedavna poseta predsednika Kazahstana Beograda predstavlja podsticaj kompanijama dve države da smelije ostvaruju poslovne...


Direktorica Nacionalne turističke organizacije Crne Gore Željka Radak Kukavičić učestvovala je u online panel diskusiji na temu „Kako se pripremiti za ljetnju turističku sezonu 2021”, u organizaciji LTO Bar.\nTom prilikom, ocijenila je da je u cilju oporavka sektora turizma u Crnoj Gori, važno ujediniti snage i unaprijediti saradnju kako unutar zemlje tako i na regionalnom nivou i šire. „Vjerujem da ukoliko svi postavimo ciljeve i uložimo napor možemo već i u ovoj godini ostvariti određeni progres. Institucije sistema treba da podrže turističku industriju u njenom oporavku kako kroz finansijske podsticaje, tako i pažljivim osmišljavanjem mjera koje će slati jasne poruke da je Crna Gora bezbijedna destinacija. Direktorica NTOCG ocijenila je važnim liberalizaciju ulaska u Crnu Goru u dijelu koji se odnosi na posjedovanje testova na novi korona virus uz odgovoran odnos i dosljednu primjenu svih zdravstvenih protokola, što je neophodno jasno iskomunicirati sa ciljnim tržištima. Pozitivne efekte ove odluke očekujemo već tokom aktuelne zimske turističke sezone, posebno kada je u pitanju posjeta iz zemalja Regiona, na prvom mjestu Albanije. Turističke organizacije i turistička industrija treba da nastave da rade na stvaranju pozitivnog imidža, kreiranju novih iskustava i razvoju proizvoda, tržišnih segmenata i marketinških aktivnosti koje doprinose odgovornijem i održivom sektoru putovanja i turizma”.\nKada su u pitanju očekivanja od predstojeće sezone direktorica NTOCG je istakla da s obzirom na to da je vakcinacija uglavnom započeta na većini emitivnih tržišta, imamo razloga da vjerujemo da će se turizam generalno, ponovo pokrenuti. „Uslijed restriktivnih mjera koje su svima ograničavale kretanje, kako unutar svoje zemlje, tako i van nje ljudi, danas imaju veću želju za putovanjima nego ikada, posebno oni koji su morali da odlože odmore, proslave rođendana, godišnjica i druga planirana putovanja u 2020. Očekivanja su da će turisti trošiti više, ostajati duže i priuštiti sebi kvalitetniji odmor u 2021. godini kako bi nadoknadili izgubljeno vrijeme. Prema informacijama turoperatora čim je objavljena vijest o vakcini momentalno je porastao broj upita i zainteresovanih za putovanja. Sada kada je program vakcinacije u toku, postepeno se vraća povjerenje turista i nazire svijetlo na kraju tunela”.


Vektri zaplijenjena trećina Boke – Bankar.me\nVektri zaplijenjena trećina Boke\nDecember 13, 2011 BERZA, CRNA GORA Leave a comment\nOko 33,34 odsto akcija hotelskog preduzeća Vektra Boke u vlasništvu Vektre Investments, zaplijenjeno je sudskim izvršenjem, pokazuju najnoviji podaci o vanberzanskim transakcijama u Crnoj Gori objavljeni juče na veb sajtu Centralne depozitarne agencije (CDA).\nDo sudske pljenidbe trećine vlasništva Vektra Boka došlo je najvjerovatnije po zahtjevu CKB banke kojoj Vektra Investments nije vratila kredit, saznaju “Vijesti” nezvanično.\nVektra Investments, drugi po veličini akcionar Vektra Boka AD, je jedna od kompanija iz posrnule imperije biznismena Dragana Brkovića, za koju je nedavno u podgoričkom sudu podnijet zahtjev za uvođenja stečaja i od koje CKB, zbog nevraćenog kredita, potražuje 1,46 miliona eura. Kompanija OTP faktoring, koja se bavi otkupom potraživanja i loših kredita kod Crnogorske komercijalne banke (CKB), zatražila uvođenje stečaja u Vektri investmets.\nOva firma se zadužila 31. decembra 2008. godine za 1.200.000 eura, ali kredit nije vraćen. Zbog tog duga, CKB je posebnim predlogom za izvršenje od suda tražila još u aprilu ove godine pljenidbu i prodaju 33,34 odsto akcija kompanije Vektra Boka u vlasništvu ove firme.\nPopović: Iznenađuje nas što sud donosi takvo rješenje\nPredsjednik Odbora direktora Vektra Boka AD Milić Popović rekao je “Vijestima” da “nijesu u saznanju da su zaplijenjene akcije tog preduzeća u vlasništvu Vektre Investments, ali i da je vrlo moguće da je takva odluka donijeta u podgoričkom Privrednom sudu, po zahtjevu CKB-a”.\n“Iznenađuje nas što sud donosi takvo rješenje prema zahtjevu banke koja nije legitimisana u bilo kakvom obligacionom odnosu i koje će kao neka druga rješenja biti oboreno pred drugostepenim (Apelacionim) sudom. Zbog takvih postupaka Privrednog suda uložili smo kontratužbu”, kaže Popović.\nU Vektri su iznenađeni što se ovakva rješenja o sudskom izvršenju donose baš u ovom trenutku.\n“Podsjećam da smo sa OTP-om na pragu dogovora kojim bi bili rješeni dužničko-povjerilački odnosi. Očekujemo da će se to desiti do kraja mjeseca i zato nema nikakve potrebe za medijskim senzacijama”, kaže Popović.\nOn je podsjetio da su sva potraživanja CKB-a još u julu 2010. preuzeta od strane OTP banke iz Budimpešte po osnovu Ugovora o reprogramu svih Vektrinih kompanija.\nMađarska OTP banka i njena kćerka kompanija u Crnoj Gori CKB banka podnijele su bjelopoljskom i podgoričkom Privrednom sudu šest zahtjeva za pokretanje stečajnih postupaka u firmama biznismena Dragana Brkovića, od kojih zbog nevraćenih kredita potražuju ukupno oko 100 miliona eura sa obračunatim kamatama.\nSudska ročišta na kojima bi trebalo da se razmatra zahtjev za uvođenje stečaja u Brkovićevim firmama, tek treba da budu održana.\nPOJMOVICrna Gora Montenegroberza Vektra Boka\nPrevious Nacije EU i euro: Što ko želi?\nSljedeći Iranski naftni Pulp Non-Fiction


Strateški dizajn : Nova Iskra : Nova Iskra\nOčigledno je da su i na mikro i na makro nivou za uspešan dizajn neophodna intenzivne pripremne faze. To se, uprošćeno, svodi na traženje asocijacija i ključnih reči koji će definisati ili usmeriti projekat, analizu meta-faktora („neopipljivi“ ili „nevidljivi“ faktori koji značajno utiču na projekat), fokusiranje relevantnih trendova, i na koncu razvojem dizajn scenarija odnosno “mekog” projektnog zadatka koji će usmeriti i stimulisati dalji proces dizajniranja bez sputavanja. Dodatno, u okviru ovog procesa, zbog vremenskog faktora, može se uvrstiti i anticipacija trendova. Zato se ovaj proces najčešće radi u timovima sastavljenim od stručnjaka iz različitih srodnih disciplina – marketing, dizajn, arhitektura, menadžment, psihologija…\nKonačno, svrha ovakvog transdisciplinarnog pristupa dizajniranju je baziranje dizajn predloga na činjenicama, ili dokazivim stavovima izgrađenim na najverovatnijim pretpostavkama – pomeranje u zonu u kojoj se dizajn gradi na čvrstim temeljima, u meri u kojoj je to za dati projekat moguće.\nRadionica se nadovezuje na predavanje koje je Stanojević održao u našem dizajn inkubatoru u novembru 2013. godine\nSvrha ovakvog transdisciplinarnog pristupa dizajniranju je baziranje dizajn predloga na činjenicama, ili dokazivim stavovima izgrađenim na najverovatnijim pretpostavkama.\nRadionica je namenjena pre svega dizajnerima, projektnim menadžerima, konsultantima i kreativnim direktorima koji imaju izvesno iskustvo u radu na projektima koji iziskuju strateško promišljanje, istraživanje i razvoj.


Zmajevi u drugom šeširu žrijebanja grupa za kvalifikacije za EP - Klix.ba\n16.10.2018. u 13:59\nNaime, u drugom šeširu naći će se dvije najslabije plasirane reprezentacije iz Lige nacija A, kao i osam najboljih iz Lige nacija B. S obzirom na to da Zmajevi nakon tri utakmice imaju maksimalnih devet bodova i zauzimaju prvo mjesto svoje grupe, naš tim će se sigurno naći u drugom šeširu.\nOvo je vrlo bitan podatak ukoliko u obzir uzmemo činjenicu da će plasman na Evropsko prvenstvo kroz kvalifikacije osigurati dvije prvoplasirane ekipe u grupi, što znači da ćemo u našoj grupi imati samo jednog jačeg protivnika "na papiru".\nBosna i Hercegovina je trenutno na korak od plasmana u play-off Lige nacija, a odluka bi mogla pasti već 15. novembra kada ćemo u Beču igrati protiv Austrije. Ukoliko izborimo plasman u baraž, onda ćemo se sastati s drugim pobjednicima grupa te bismo eventualnim osvajanjem Lige nacija B, bez obzira na ishod kvalifikacija, osigurali plasman na Evropsko prvenstvo.\nIzvlačenja grupa za kvalifikacije održat će se 2. decembra 2018. godine u Dablinu.\nnogometna reprezentacija BiH Zmajevi Liga nacija


Medijska koalicija: Opština Preševo diskriminiše nealbanske medije – LocalPress\nKоаliciја nоvinаrskih i mеdiјskih udružеnjа (NUNS, UNS, NDNV, АNЕМ i Lоkаl prеs) zahteva da nadležni organ lokalne samouprave Preševo poništi opštinski konkurs za sufinansiranje medijskih projekata u 2016. godini jer je direktno suprotan Ustavu i Zakonu o javnom informisanju i medijima Republike Srbije.\nKonkurs za sufinansiranje projekata za ostvarivanje javnog interesa u oblasti javnog informisanja na teritoriji Opštine Preševo u 2016. godini neskriveno favorizuje medije koji informišu na albanskom jeziku i diskriminiše sva druga javna glasila.\nS obzirom da sedište na teritoriji opštine od javnih glasila na jezicima nacionalnih manjina imaju samo mediji koji informišu na albanskom jeziku, jasno je o kakvoj je diskriminaciji reč.\nOpština Preševo je i prošle godine raspisala konkurs sa identičnim diskriminatornim uslovima povodom kojeg je Medijska koalicija zatražila tumačenja Ministarstva za kulturu i informisanje Srbije i Ministarstva za državnu upravu i lokalnu samoupravu. U odgovorima dva ministarstva potvrđena je ocena Koalicije da je konkurs Preševa nezakonit.\nMedijska koalicija će povodom novog diskriminatornog konkursa opštine Preševo zatražiti reakciju pomenutih ministarstava, kao i Zaštitnika građana, Stalne konferencije gradova i opština i Misije OEBS u Srbiji.\nBeograd – Novi Sad – Kragujevac 11.03.2016.


"Čak 65 odsto zaraženih koronom u dobi između 20 i 49 godina": Kisić navela starosnu strukturu obolelih - Naši u svetu\n“Čak 65 odsto zaraženih koronom u dobi između 20 i 49 godina”: Kisić navela starosnu strukturu obolelih\nObjavljeno 15/07/20 u 16:30\n“Od 14. juna do 14. jula, tokom prethodnih mesec dana najveći broj hospitalizovanih osoba je između 30 i 39 godina”, kazala je Kisić Tepavčević na pres konferenciji i naglasila da to znači da je svaka četvrta zaražena osoba u tom uzrastu, te da to čini 24,14 odsto od ukupno obolelih.\n“Zaraženi koji imaju između 60 i 69 godina čine 9,8 odsto od ukupnog broja, 4,5 odsto je u starosnoj strukturi od 70 do 79 godina, a preko 80 godina starosti čine 1,5 odsto zaraženih”, objašnjava Kisić Tepavčević.\n“Daleko veću stopu hospitalizacije kod mladih stanovnika imamo sada, jer tokom aprila najviše hospitalizovanih je bilo od 50 do 59, a osobe koje su bile starije od 60 godina su činili gotovo 30 odsto zaraženih”, podseća ona.\nMaske na otvorenom,ako nema distance od bar 1,5 metara\nBEOGRAD, 15. jula (Tanjug) – Nošenje maske na otvorenom je obavezno ako se ne moze obezbediti distanca od najmanje 1,5 metara između ljudi, a u ostalim slučajevima je preporuka da se maske nose i na otvorenom, objasnila je zamenica direktora Institua “Batut” Darija Kisić Tepavčević odluku Kriznog štaba.\nOna je navela da je maska obavezna kad je nemoguće obezbediti dovoljnu distancu, primera radi, u redovima ispred banke, pošte, apoteke, na autobuskim stajalištima…\nTo se, dodala je, ne odnosi na osobe iz iste porodice.\nNa pitanje na koji se uzrast odnosi obavezno nošenje maski, Kisić je primetila da starosna granica ne postoji, odnosno da nijedan uzrast nije bezbedan.\nKada je reč o najmlađima, kaže da bi meru trebalo primenjivati, kao i kod starijih, s tim što se roditeljima najmlađe dece preporučuje da ih i ne dovode u situacije u kojima bi dete bilo pod povećanim rizikom, a to znači da ne idu u redove, tamo gde je povecan broj ljudi…\nPodsetila je, takođe, da ni sve maske nisu 100 procentna zaštita, iako su svakako značajna mera zaštite, te da za sve važi da vode račna da ne dovode sebe u situacije gde bi bili pod povećanim rizikom.\nPreterano broj testiranja na lični zahtev\nBEOGRAD, 15. jul (Tanjug) – Zamenica direktora Instituta Batut Darija Kisić Tepavčević potvrdila je danas je prethodnih dana bilo zastoja u analizi testova i ukazala da je razlog tome “preterano veliki broj” testiranja na koronu na lični zahtev građana.\nKisić je, međutim, istakla da da niko nije trpeo zbog toga, jer se, kako je rekla, ne leče testovi, već pacijenti\nKisić – Tepavčević je izrazila uverenje da će biti smanjeno vreme i za testiranje pacijenata sa kliničkom slikom i naglasila da se oni, bez obzira, na rezultate testa bolnički leče.\n“Lekari ne leče test, već pacijente zbog kliničke slike”, navela je ona.\n“Razumljivo da su nam testiranja zbog kliničkih indikacija prioritet i zato je bilo usmereno na zavode i institute. Sada postoji objektivan razlog za testiranje u svim kovid ambulanta i to je ponovo vraćeno na teren”.\nKisić – Tepavčević dodaje da procedura PCR testiranja traje duže i da su se zbog toga i jako velikog broja zahteva pravili redovi, naročito ispred Torlaka.\nManijak iz Srbije harao Berlinom, silovao osam žena! Policija nedeljama tragala za njim (FOTO)\n“Ideja je da u budućnosti Novak dovodi ljude velikog kalibra iz sveta sporta, nauke…”


Udruženje mladih privrednika Srbije je nevladino, nestranačko i neprofitabilno udruženje, osnovano 8. novembra 2013. godine, sa željom da kroz kreiranje boljeg poslovnog ambijenta ohrabri mlade i ambiciozne ljude da se bave sopstvenim biznisom. Udruženje je formirano kako bi im pomoglo u rešavanju problema sa kojima se suočavaju u poslovanju i zaštitilo njihove interese.\nOrganizacija koja je sinonim za preduzetništvo u Srbiji i koja doprinosi kreiranju društvenog ambijenta u kojem mladi ostvaruju svoje snove kroz pokretanje i razvoj sopstvenog biznisa\nSmanjenje stope nezaposlenosti, broja socijalnih slučajeva, ekonomski oporavak lokalnih zajednica, ubrzanje procesa evroatlantskih integracija kao i povećanje konkurentnosti Srbije samo su neki od razloga koji su podstakli tim od 20 preduzetnika da osnuje Udruženje mladih privrednika Srbije (UMPS).\nOrganizacija UMPS je sinonim za preduzetništvo u Srbiji i predstavlja inkubator za razvitak sopstvenog biznisa\nUdruženje svojim članovima pruža mogućnost obuke za izradu biznis planova i unapređenje poslovanja, obaveštava o konkursima za finansiranje, podsticanje inovacija i programima kroz koje mogu dobiti mentorsku podršku, kao i relevantnim sajmovima i konferencijama u zemlji i inostranstvu.\nUMPS omogućava mladim privrednicima da se udruže kako bi zajedničkim snagama poboljšali uslove poslovanja u zemlji!


Dačić razriješio dužnosti odgovorne za nasilje policije na Dorćolu\nMinistar unutrašnjih poslova Srbije Ivica Dačić naložio je da se razriješe dužnosti odgovorni za ponašanje policije prilikom iseljavanja porodice Matić na Dorćolu.\nPrema tom nalogu danas je smijenjen načelnik policijske stanice Stari Grad Željko Perošević i suspendovan pomoćnik komandira Milosav Stiković i protiv njih su pokrenuti disciplinski postpuci, saopštio je MUP.\nStiković je snimljen kako hapsi građane na ulici, a među njima i majku pred maloljetnim djetotom, javili su beogradski mediji.\nOn je suspendovan dok se ne završi disciplinski postupak.\nPorodica Matić u srijedu je izbačena iz svog stana na Dorćolu. Tom prilikom okupili su se građani da ih podrže.


Marina Marković, rođena 1983. godine u Beogradu, diplomirala je na Fakultetu likovnih umetnosti u Beogradu Univerziteta umetnosti, a od 2006. izlaže samostalno i na grupnim izložbama u Srbiji, SAD, Velikoj Britaniji, Japanu, Meksiku itd. Dobitnica je stipendije za mladog vizuelnog umetnika i nagrade “Dimitrije Bašičević Mangelos” za 2011. MM živi i radi na relaciji Beograd-Nјujork.\nanoreksija / dnevnik\nDnevnik pokriva period od samog početka stanja koje je počelo izgladnjivanjem i opsednuti hranom, zatim hospitalizacijom i oporavkom. Svaki dan bolesti je dokumentovan sa crtežima, spiskom hrane, kalorijskim kartama, fotografijama tela, kao i medicinskom dokumentacijom od šest meseci lečenja anoreksije u Institutu za endokrinologiju u Beogradu.\nanoreksija / pre i posle\nRad dokumentuje pročetak i kraj jednogodišnjeg “procesa” lečenja od anoreksije. U ovom radu, telo se tretira kao materijal za skulpturu, u ulozi subjekta i objekta. Jedan u nizu radova “Photoshop efekat” postignut je bez tehničke intervencije, a ovaj rad istovremeno služi i kao sarkastičan komentar na fenomen fotografija pod nazivom “pre i posle”.\nMaterijal je napravljen od sekvenci TV reklama koje pokazuju žene sa njihovim licima iskrivljenim u ekstazi, ushićenih zbog proizvoda kao što su deterdžent za veš, šampon, ulošci, tečnosti za pranje.\nKoncept Pressure me je kreiran kao performans koji je izveden u njujorškoj galeriji RabbitHole. Prvi deo ove serije radova činio je akt tetoviranja i telesna instalacija - tetovaža krojačkog metra vezanog oko struka u čvor, fiksiranog na idealnoj proporciji struka. Od tada, umetnica je kroz različite medije (video/gif, skulptura, ručni rad, slika, ikona) istraživala društveni pritisak nad ženskim telom, baveći se svim bolnim ritualima svakodnevice koje žene sprovode nad sopstvenim telom u cilju postizanja/dostizanja/približavanja društveno konstruisanim idealima lepote.\nUmetnici: Marina Marković i Boris Šribar\nPravo na azil je jedno od osnovnih ljudskih prava i odnosi se na promenu životne sredine prouzrokovane strahom za postojanje ili nedostatak mesta stanovanja. U ovom projektu saradnje, Marina Marković i Boris Šribar su i lično i profesionalno u ulozi azilanata u oblasti umetnosti, jer dolaze iz zemlje koja gotovo nema infrastrukturu za umetnost, gde su muzeji zatvoreni decenijama, umetnost potuno marginalizovana, zemlje u kojoj ne postoji mogućnost da se bude umetnik. Ciljevi ovog projekta su da učine transparentnim život i rad umetnika u najrazličitijih okruženjima, da osvoji određeni mikro politički prostor i da ga pretvori u privremeni prostor “slobode” i kroz razne strategije da ukaže na sve probleme sa kojima se umetnici suočavaju. Cilj Azila je ne da se nađe utopijsko, idealno mesto, već da ispita sve moguće strategije i platforme za umetnike koji rade u globalnom kontekstu savremene transnacionalne umetnosti.\nThe Void (15’ video, loop 2016) se sastoji od ultrazvučnog snimka pulsirajuće materice bez ikakve narativne progresije, dijalektički suprotstavljenog zvučnoj slici, ženskom višeglasju, glasovima iz porodice koji govore o primarnim ulogama ženskim i dužnostima. The VOID čini iskorak u odnosu na razmatranje individualne privatne sferu unutar serije Pressure Me, jer fokus pomera na ekonomiju ženskog tela unutar ekonomije jednog domaćinstva i privatnosti unutar porodične zajednice. Naime, autorka beleži monologe na temu ženskog tela, društvene uloge i reprodukcije sa manje ili više bliskim članicama (majka, baka, tetka, prabaka) za koje je vezana, ali i od kojih je distancirana na različite načine (prostorno, vremenski). Kroz The Void, Marković izlaže i diskutuje prakse otpora patrijarhatu kao komplikovane, emocionalno teške i bolne porodične konflikte, ukazujući na to koliko su pitanja slobode i prinude za ženu neodvojiva.


To je izjavio na bečkom samitu austrijski vicekancelar i ministar privrede Rajnhold Miterlener koji je rekao da je time pokazano da Unija ne daje samo izjave, već i pare za konretne projekte.\nDogovoreni paket podrške predviđen je za 10 različitih perioda koji će biti pokrenuti u narednom periodu, a među kojima je autoput Niš-Priština-Drač, kao i modernizacija željezničke pruge između Beograda i Sarajeva.\nMiterlener je prenio novinarima da je potvrđeno 24 projekata, koji će biti realizovani narednih godina u vrijednosti od oko 7,7 milijardi evra.\nPrema njegovim riječima, time treba da bude postignut rast bruto BDP-a od jedan odsto godišnje u zemljama Zapadnog Balkana.\nCilj je i da se u narednih 15 godina otvori 200.000 novih radnih mjesta.\nMiterlener je najavio da će biti izrađena mapa puta za uvođenje dualnog sistema obrazovanja u zemljama Zapadno Balkana po uzoru na Austriju, te dodao da je obrazovanje ključ za smanjenje talasa izbjeglica.\nPremijer Srbije Aleksandar Vučić poručio je da Srbija već krajem 2016. godine može da počne radove na izgradnji dionice od 77 kilometara autoputa Niš-Priština i istakao važnost saradnje evropskih institucija sa vladama regiona u cilju što bržeg početka izvođenja radova.\nOvaj projekat je važan za čitav region, jer će ubrzati protok robe i ljudi, pojačati trgovinsku razmjenu i povećati broj turista, rekao je Vučić na sastanku posvećenom projektu autoputa Niš – Priština, saopštila je vladina Kancelarija za saradnju sa medijima.\nPremijer Albanije je rekao da je neophodno da Evropa podrži zemlje Zapadnog Balkana konkretnim projektima.\nU suprotnom, i legitimitet i optimizam, koji trenutno vladaju u zemljama regiona, vratiće se kao bumerang, ako se predugo bude čekalo na evropsku podršku, rekao je Rama. Tanjug\nTagovi: aleksandar vucicedi ramaeunovac


Premijer liga BiH za rukometaše počinje u septembru, vjerovatno 17 učesnika – Sport Centar Premijer liga BiH za rukometaše počinje u septembru, vjerovatno 17 učesnika – Sport Centar\nRukometni savezi Federacije BiH i RS u Doboju će najvjerovatnije pronaći kompromis po kojem će Premijer ligu BiH naredne sezone činiti 17 klubova.\nKako pišu Nezavisne novine, u elitnom rangu bh. rukometa igrat će pobjednici dvije lige u Federaciji, Sloboda i Iskra, dok bi Slavija iz Istočnog Sarajeva, koja je prošle sezone završila na mjestu koje vodi u niži rang, sačuvala status premijerigaša.\nSjednici Upravnog odbora RS BiH u utorak u Mostaru je prekinuta jer nije postignut dogovor o broju učesnika. Iako je na početku sastanka usvojen zapisnik sa prethodne sjednice održane u Bugojnu da se prihvati liga sa 15 ili 17 klubova, nije došlo do glasanja, jer predstavnici FBiH nisu prihvatili da se liga popunjava po principu 1+1. Stav iz Federacije je da dva kluba iz Prve lige FBiH uđu u Premijer ligu BiH za rukometaše, a jedan iz RS, što RS RS ne prihvata.\nPrema saznanjima banjalučkog lista, jedan od prijedloga bit će da naredne sezone iz lige ispadaju tri kluba, dok bi se u ligu ulazilo po principu jedan klub iz RS i jedan iz Federacije kako bi se ubuduće smanjio broj klubova u Premijer ligi BiH.\nPrvi čovjek Rukometnog saveza BiH Marinko Umičević istakao je za Nezavisne novine da je problem nastao zbog RS Herceg Bosne.\nNa pitanje šta će se desiti ako na nastavku sjednice 20. avgusta u Doboju, ne budu imali kvorum, što se ranije dešavalo, Umičević je odgovorio:\n“Ako ne dođu, nema lige. Obavijestiću Olimpijski komitet BiH i Evropsku rukometnu federaciju”.\nmarinko umicevicpremijer liga bih rukometrukometni savez bih


GIZ u Požarevcu popisao 1.120 nepokretnosti › Made-in-Germany.rs\nUz podršku Nemačke organizacije za međunarodnu saradnju (GIZ) u Požarevcu je evidentirano 1.120 nepopisanih nepokretnosti na koje će ubuduće biti plaćan porez.\n– Požarevac je deseti grad u Srbiji koji je uz pomoć GIZ-a završio popis i ažuriranje svoje baze podataka nekretnina. Sada će se u poreskoj evidenciji nepokretnosti naći novih 2.689 prijava, od čega je 1.120 novih nekretnina, a u 1.569 slučajeva radi se o povećanju kvadrature – objasnio je šef GIZ projekta Aleksander Grunauer, a prenosi agencija „Beta“.\nZa popisivanje imovine u Požarevcu bilo je potrebno tri meseca i angažovanje 10 popisivača, a za realizaciju celokupnog posla GIZ je donirao 9.000 eura.\n– Naše višegodišnje iskustvo i rad na terenu pokazuje da gradovi i opštine imaju prostora za povećanje svojih budžetskih prihoda, a da to dodatno ne optereti građane. Nadam se da će tokom ove godine republičke i lokalne vlasti uspeti da reše nesuglasice oko zakona o finansiranju lokalnih samouprava i tako zajedno i jednako doprinesu fiskalnoj konsolidaciji budžeta na koju ih i Fiskalni savet usmerava. Smatramo da stopa poreza na imovinu ne mora da se povećava kako bi se lokalnim samoupravama nadoknadio deo uskraćenih republičkih sredstava. Dovoljno je da se proširi obuhvat poreza na imovinu, odnosno da se gradovi i opštine potrude da naplate porez na nepokretnosti na osnovu realnog stanja na terenu – istakao je Grunauer.\nPrema proceni GIZ-a svaka peta nekretnina u Srbiji je van poreske evidencije, a za veliki broj nepokretnosti obračunava se porez na kvadraturu koja je na papiru manja nego u stvarnosti. U saradnji sa Švajcarskom agencijom za razvoj i saradnju, GIZ u narednom periodu planira popis nepokretnosti i ažuriranje baze nepokretnosti i u opštinama Varvarin i Mionica.\nOd MiG na 08/01/2016 / Finansije, Investicije / Ostavite komentar


јануар 2015 - Stranica 2 od 21 - Biznis i Finansije\n30. januara 2015. 0 komentar\nRaste broj turista ali pada broj noćenja\nU Srbiji je u decembru 2014. godine u odnosu na decembar 2013. godine broj dolazaka turista bio veći za 4,1%, a broj noćenja manji za 8,5%.\nU istom periodu se smanjio broj noćenja domaćih turista za 15,3%, a broj noćenja stranih turista povećao za 3,1%, saopštava republički zavod za statistiku.\nNajveći broj turista dolazio je u Beograd, nešto manji u Novi Sad, a odmah iza njega po privlačenju turista su banje, pre svega Vrnjačka i Sokobanja.\nŠkotska zabranila fraking\nŠkotska je uvela moratorijum na izdavanje dozvola za vađenje gasa iz škriljaca dva dana nakon što su poslanici u Vestminsterskoj palati odbacili zabranu eksploatacije u Velikoj Britaniji. Škotski parlament najavio je da će sprovesti javne konsultacije i istraživanja uticaja eksploatacije gasa iz škriljaca metodom “frakinga” (fracking) na javno zdravlje pre nego što dozvoli ponovno izdavanje dozvola. Procenjuje se da Škotska ima toliko gasa iz škriljaca da može da pokrije potrebe cele Britanije za gasom tokom tri decenije.\nPonovno formiranje Fonda za ekologiju verovatno od druge polovine 2015.\nNamenski fond za zaštitu životne sredine, koji je u Srbiji ukinut 2012. godine, trebalo bi da bude uspostavljen po rebalansu budžeta u drugoj polovini ove godine, izjavila je državna sekretarka za zaštititu životne sredine Stana Božović.\n“Radna grupa koja je radila na obnovi fonda trebalo bi da ovih dana podnese konačni izveštaj” kazala je Božović na javnom slušanju o reciklaži u Skupštini Srbije, ali nije iznosila detalje o modelu budućeg fonda, navodeći da će javnost ubrzo biti upoznata sa konačnim rešenjem.\nPrema njenim rečima, radeći na obnovi fonda u proteklih godinu dana stručne službe ministarstava poljoprivrede i finansija, uz privrednike i civilni sektor, složile su se da je to bio najbolji sistem finansiranja životne sredine.\nOna je istakla da Srbija mora imati održiv sistem finansiranja, odnosno fond, ne samo za reciklažnu industriju nego za sve oblasti životne sredine, što u procesu integracija traži i EU, koja je i zahtevala da Srbija dostavi strategiju finansiranja te oblasti.\nOna je podsetila da će u pregovorima Srbije za pridruživanje EU, Poglavlje 27, koje se odnosi na životnu sredinu, po broju zakona i novcu koji je potreban za prilagođavanje standardima Unije, biti najzahtevnije, najobimnije i najskuplje od svih pregovaračkih poglavlja.\nU ovoj oblasti predstoje veliki poslovi u koje će, prema procenama, biti uloženo 10,6 milijardi dolara. Samo za rešavanje problema otpadnih voda potrebno je 5,5 milijardi dolara.\nVlada Srbije je usvojila Program za rešavanje viška zaposlenih u postupku privatizacije za 2015. na osnovu kojeg će im biti isplaćena otpremnina od 200 evra po godini staža, objavljeno je u Službenom glasniku.\n29. januara 2015. 0 komentar


Neuspešan vikend za rukometaše i rukometašice – Moji Odzaci App\nProtekli vikend nije bio uspešan za dve seniorske rukometne ekipe iz opštine Odžaci.\nRukometaši Borca izgubili su na gostovanju kod Graničara iz Gakova u susretu 4. kola Treće lige “Sever” – grupa “Sever”, a rezultat je bio 28:22 (11:9).\nGračanima nije pomogla ni još jedna odlična partija Puđe koji je postigao 9 golova (Milanović 3, Vojnović 3, B. Krtinić 3, Nenadić 2, Cvjetković 1, Orlić 1). Na drugoj strani Despot je postigao 10 pogodaka i bio je najefikasniji u redovima Gakovčana.\nBorac ima dve pobede i isto toliko poraza u četiri odigrana kola, a u narednoj rundi ekipa iz Bačkog Gračaca dočekuje Sivac 69.\nTabela: Graničar 6, Borac, Sivac 69, Grafičar i Rusin po 4, Kljajićevo 2, Obilić 0.\nU 4. kolu Druge lige “Sever” – grupa “Sever” za rukometašice ŽRK Deronje se sastao sa ekipom Naftagasa iz Elemira. Utakmica je odigrana u Zrenjaninu, a domaće igračice su slavile ubedljivu pobedu – 29:11 (13:4).\nTepša je postigla 6 golova i bila je najbolji strelac kod ekipe Deronja (Žakula 2, Budinski 2, Latinović 1). Domaći tim je do pobede predvodila Vujin sa 7 pogodaka.\nDeronjčanke koje su na začelju tabele sa sva četiri poraza, slobodne su u narednom kolu.\nTabela: Prigrevica, Krule i Obilić po 6, Železničar 2 i Jabuka po 4, Beočin 1939 3, Naftagas i Apatin po 2, Trijumf 1, Deronje 0.\nU Odžacima raste interesovanje za vakcinaciju\nPrivremeno radno vreme putničkih blagajni na železnici


Beba ispred ekrana: Sve negativne posledice preranog korišćenja telefona i tableta\nDete ispred ekrana je mirno i zadovoljno, pa roditelji često pribegavaju ovoj vrsti “zabave” kako bi obavili mnogobrojne obaveze. Međutim, vreme provedeno ispred ekrana može da ostavi negativne posledice na razvoj deteta.\nSvakog dana, veliki broj dece biva ostavljen da satima, kao hipnotisan sedi ispred ekrana, nepomično posmatrajući akcije svojih animiranih junaka ili igrajući neku od igrica na tabletu.\nŠtetne posledice televizije (i drugih elektronskih igračaka) na decu\nPriča o štetnosti uticaja medija na razvoj deteta je priča pred kojom ne smemo da zatvorimo oči i prekrijemo uši. Neki roditelji će se sasvim sigurno pobuniti i reći kako su baš neka reklama ili crtani film bili pokretač njihovog deteta da imenuje određeni pojam na engleskom jeziku, da zapamti i otpeva neku pesmicu sa reklame ili da oponaša neku ličnost ili superheroja. Nesumnjivo, poenta čitave mašinerije medija je da za kratko vreme, šokantnim i bombastičnim materijalom privuče pažnju svakog posmatrača. Deca potvrđuju da je tačna rečenica: Slušaš lako, usvajaš brzo!\nDolaskom doba tehnike i elektronike, nove generacije kao da evoluiraju u decu “6D formata”. Lebdeći hod, rasuta pažnja, hiperaktivnost, nespretnost, pasivnost, napetost, fobičnost samo su primeri ponašanja dece koji su par godina ranije rasli ispred omiljenih elektronskih igračaka birajući šareni sadržaj (neadekvatan za uzrast), sadržaj pun scena nasilja, šokantnih reči i neprimernih uzvika.\nKorisne igre za decu\nDobro je znati da dete možemo “skloniti” na koji sat dok se ručak kuva, mama šminka, a tata čita novine na miru. Međutim, da bi dete moglo da se razvije, važno je da ima mogućnost da iskusi svet oko sebe, da probudi u sebi istraživački duh, radoznalost koja je pokretač saznajnog razvoja. Važno je da potrči, saplete se, oseti mekoću trave i tvrdoću betona, baci loptu drugom detetu, čuje potom njegov povik: “Hvataj!”, i proba da ispruži ruke da bi loptu uhvatilo. Takvu vrstu iskustva dete ne može dobiti sedeći ispred TV ekrana, monitora ili tableta.\nOvaj period saznavanja je osnova svega što nas kasnije čini adekvatnim učesnikom u komunikaciji, bićem svesnog svog postojanja u svetu koji nas okružuje, onog koji deluje bez odlaganja da učini prvi korak u oblikovanju stvarnosti. Vreme u kome telo traži aktivnost, ruke praktičnost, a noge put za hodanje. Zar su čula stvarno budna samo kada su izložena prenaglašenim vizuelnim i auditivnim efektima? Naravno da ne! Ne dozvolite da vam jednostavnost izlaganja deteta ekranima zamaskira mogućnost da mu ponudite nešto daleko bolje od toga.\nHajde da detetu ponudimo doživljaj prirode van prikaza pejzaža na ekranima, da ponudimo iskustva u njemu, da povežemo dete sa dobrim uzorima, omogućimo mu da istražuje prostor i vreme i uoči sopstveni potencijal za otkrivanjem, saznanjem i razumevanjem. Dajmo detetu šansu da raste i da se razvija sa svim potencijalima aktivnog i kreativnog bića. Omogućimo mu da samo konstruiše i otkriva modele ponašanja i vrednosti kroz igru, pokret, razgovor.\nNijedna reklama sa TV ekrana ne deluje ni približno edukativno na mališane, koliko zajedničko prelistavanje slikovnice sa roditeljem. Kroz praktično određivanje mnogih situacija viđenih u crtanom filmu, detetu ne samo da približavamo sadržaj istih i činimo razumljivim, već mu i pomažemo da viđeno upotrebi na nov, stvaralački način dajući svom radu posebnost i individualnost. Takav dvosmerni odnos ne samo da podstiče vaspitni proces u okviru porodice, već i proces razvoja govora da bi sutradan dete komuniciralo sa svojom okolinom. Tada ni prihvaćena melodična strana reč ili fraza ne zbunjuje jer je na nju ukazano da to nije reč kojom se služimo svaki dan i u svakoj situaciji. Ako već dete voli da gleda sadržaje na TV ekranima, sedite sa detetom i pričajte mu, postavljajte mu pitanja, tražite da razgovara sa vama.\nKoliko nas je puta besciljno prelistavanje kanala stavilo na mesto potčinjenog pasivnog posmatrača? Mi smo ti koji su odgovorni za podsticanje aktivnosti deteta. Ne dozvolimo da gašenje kompjutera u dečijoj sobi bude uzrok histerične reakcije deteta. Hajde da nam najmoćnija “kazna” ne bude ukidanje vremena pred televizijom.\nUsmerimo dete na igru, na istraživanje, na pokret. Ona je poseban vid učenja u kome samo dete uspeva da razume i ovlada onim što za njega ima smisao i značenje. Hajde da njegovo vaspitavanje ne prepuštamo superherojima, animiranim domaćim životinjama, japanskim, američkim i čijim god crtanim filmovima. Hajde da preuzmemo odgovornost.\nKada odvesti dete logopedu?\nUkoliko ste već napravili grešku i dozvolili detetu da beskrajno sedi ispred TV ekrana, monitora ili tableta i telefona što je uticalo na razvoj govora, obratite se stručnjacima (logoped, reedukator psihomotorike) koji će na pravi način pomoći vašem detetu.\nProjekat je sufinansiran iz budžeta Grada Beograda, Gradske uprave Grada Beograda, Službe za informisanje.


Ove nedelje je FEŠT, osnovci igraju predstave - KruševacGrad\nU Beloj sali Kulturnog centra u ponedeljak, 10. maja, počinje 17. Festival školskog teatra FeŠT. Tokom nedelju dana Kruševljani mogu pogledati pet predstava, a u okviru FeŠT-a održaće se i Dramsko – obrazovna radionica.\nFestival otvara edukatina predstava „Pozorišni bonton“. Reč je o komadu Kulturnog centra, urađenom prema tekstu Stefana Klečina, u adaptaciji i režiji Lidije Užarević\nU utorak, predstaviće se dramski studio “Sveti Sava” predstavom “Skrovišta Slobodišta”. Tekst su napisali su učenici 8/1 i 8/2, OŠ “Sveti Sava” , a režirala je njihova nastavnica srpskog jezika Sandra Maksimović.\nDramsko-obrazovana radionica “Mlado pozorište u pokretu” biće održana u sredu, 12. maja, od 12 do 17 časova, namenjena je pedagozima, a održaće je predstavnici Dečijeg kulturnog centra Beograd.\nDramska sekcija “Jovanovci” iz OŠ “Jovan Popović” odigraće u sredu, 13. maja, predstavu “@Instabajka” koju je napisala i režirala Tamara Milutinović, po ideji Vasilija Stankovića.\nPredstavu “Ja Draga”, izvešće dramska sekcija “Kameo” iz OŠ “Brana Pavlović”, u četvrtak 14 maja. Tekst i režiju za ovu predstavu potpisuje Ivan Čolić.\nNeformalna umetnička inicijativa Kulturociklin, zatvoriće Fešt predstavom “Kulturociklin END CALL” koju je režirala i napisala Sandra Maksimović, u ponedeljak 17. maja, u dva termina, od 17 i 19 časova. Posle ove predstave biće organizovana dodela nagrada.\n19.08.2021 0 738\n12.08.2021 0 261\n26. oktobra 2021., 14:32


Ipak pobeđuje: Republikanka pobedila na "referendumu o Trampu"\nIpak pobeđuje: Republikanka pobedila na „referendumu o Trampu“\nM. K. 21. juna 2017. 18:11\nRepublikanka Karen Hendl odnela je pobedu na vanrednim kongresnim izborima u američkoj saveznoj državi Džordžiji, koje su mnogi politički analitičari doživeli kao referendum o predsedniku SAD, republikancu Donaldu Trampu, navodi „Glas Amerike“.\nNavodi se da je pobedom Hendlove nad demokratskim rivalom, 30-godišnjim Džonom Osofom, završena najskuplja kongresna trka u američkoj istoriji, u kojoj su dva izborna štaba i njihovi saradnici zajedno potrošili oko 50 miliona dolara.\nOna se zahvalila Trampu i drugim republikanskim liderima u pobedničkom govoru, a onda se osvrnula na prošlonedeljnu pucnjavu u kojoj je ranjen republikanski kongresmen Stiv Skalis, pozivajući na stišavanje gneva u američkoj politici.\n„Moramo da izdignemo ovu naciju da bismo pronašli civilizovaniji način da rešavamo svoje nesuglasice. U ovoj zemlji, u ovim Sjedinjenim Državama, nikome ne sme da bude ugrožen život zbog njegovih političkih uverenja“, rekla je ova republikanka.\nVanredni izbori raspisani su pošto je u februaru kongresmen Tom Prajs podneo ostavku kada ga je predsednik Tramp imenovao za sekretara za zdravstvo.\nRepublikanci su kontrolisali okrug u blizini Atlante od kada je bivši predsedavajući Predstavničkog doma Njut Gingrič prvi put pobedio u njemu 1979.\n„Glas Amerike“ navodi da su demokrate ipak verovale da može da dođe do preokreta, imajući u vidu brzi pad Trampove popularnosti i činjenicu da je porazio demokratsku kandidatkinju za Belu kuću Hilari Klinton za samo jedan odsto glasova u tom okrugu na predsedničkim izborima prošlog novembra.